text:
Prome Minister Evelyn Wever – Croes: PROME MINISTER TA GRADICI E ‘GENDER STEERING COMMITTEE’ CU A TRAHA RIBA E PROME ‘ARUBA NATIONAL GENDER POLICY’
Diamars mainta, na Universidad di Aruba a tuma luga e conferencia ‘Strong Women Choose to Challenge’. Na e ocacion, Prome Minister Evelyn Wever-Croes a entrega e prome ‘Aruba National Gender Policy’ na Secretario di Estado Alexandra Van Huffelen.
E ‘Aruba National Gender Policy’ ta un iniciativa di Gabinete Wever-Croes y facilita pa e ‘Gender Steering Committee’ cu a wordo institui pa Prome Minister Evelyn Wever-Croes hunto cu anterior Minister di Asuntonan Social, Minister Glenbert Croes.
Ta danki na e trabounan grandi y e boluntad y determinación di e ‘Gender Steering Committee’ cu a guia e proceso hunto cu e Entidad di Nacionnan Uni pa Igualdad di Genero, e ‘Women’s Empowerment Multi-Country Office pa Caribe (UN Women, MCO -Caribbean) y cu e aporte di varios persona di organisacionnan gubernamental y no gubernamental, (NGOs), academia y e sector priva cu a participa den varios session pa planifica y duna feedback, awe Aruba tin su prome Gender Policy official pa asina Aruba por tin un desaroyo mas husto y sostenibel.
Prome Minister ta gradici tur esnan den e ‘Gender Steering Committee’ cuminsando pa Presidente di e comision, Jocelyne M.M. Croes, Miangela Iris Ras, (CEDEHM), (Deputy Chair), Judesca Briceno, (DEACI), Olivia Croes, (DBB), Michelle de Groot, (ATIA), Lisette Geerman-Gomez, (MinAZ), Clementia Eugene, (UA), Sharon Frankel, President, Aruba Banker’s Association (ABA), Merl Gibbs, (DSZ), Desiree Helder, (CBS), Paula Kibbelaar, (IPA), Yvonne Lee- Perez, (DAO), Magaly Maduro, (FCVR), Ghislaine Nicolas, (DBB), Diana Wever- Salcedo, Psicologo, Tisa La Sorte, CEO and Malinda Hassel (AHATA). Sosten logistico y legal di Helen Dirks y Anouk Balentina, (CEDEHM), Mariska Koolman, (DWJZ). Tusy Henricus, (MinAZ) pa diseño y Layout.
“Ta un honor pa duna iniciativa na un documento asina balioso y mi ta desea y spera cu e prome ‘Aruba National Gender Policy’ aki yuda promove nos tur pa empodera mucha muhenan y hende muhenan pa promove igualdad di genero”, Prome Minister a expresa.


c: text/html

text:
(NLTimes) – Pa aña 2025 lo tin 3,000 bario na Hulanda unda cu no por instala puntonan nobo pa charge vehiculonan electrico, segun centro ElaadNL a bisa NBR.
E demanda pa vehiculonan electrico y puntonan pa charge e vehiculo ta abrumando e cabelnan di electricidad, e operadornan a confirma na e noticiero.
Segun Rutger Croon di ElaanNL, e electricidad den mas o menos 3,000 bario no lo por wanta mas stacion pa charge dentro di e siguiente 3 aña. Lagando cu e unico opcion lo por ta Smart Charging, cual ta ora e vehiculonan ta conecta directamente na e fuente di electricidad, y solamente ta charge den oranan di anochi, cual ta e oranan unda cu menos electricidad ta ser usa.
Operador Stedin tambe a conta BNR cu e gobierno mester inverti grandemente den e uso di ‘Smart Charging’ “sino e abrumacion lo ta demasiado grandi.” E otro opcion ta di actualisa y mehora e operadornan, “pero esaki ta costa hopi placa y ta un opcion social. Cual ta causa cu nos no ta prefera e opcion aki.”
Segun ElaadNL, lo tin casi 5 miyon punto di charge den Hulanda pa aña 2050.
Secretario di Estado Vivianne Heijnen di Infrastructura y Maneho di Awa ya caba a informa parlamento cu e kier pa ‘Smart Charging’ bira e norma pa aña 2025. Amsterdam ya caba ta experimentando cu esaki.

robotstxt: allowed

filter: keep


text:
- Den Little League, e organisashon di Little League International a kita e título for di e ekipo di Chicago ku a gana e ‘U.S. Championship’ durante di e Little League World Series aña pasa. Segun Little League International e ekipo di Jackie Robinson West a hasi uso di peloteronan ku ta biba pafó di e area geográfiko ku e ekipo ta representá. E koachnan di e ekipo tambe a risibí un suspenshon. Segun informashonnan, e organisashon di Jackie Robinson West a presentá mapa ku fronteranan falsifiká i a reuní ku distritonan di Little League den e area pa traha un super-ekipo. Ku esaki e título ta pasa pa e ekipo di Mountain Ridge Little League di Las Vegas.
- E ekipo di Seattle Mariners a anunsiá ku nan a firma e segunda base Rickie Weeks pa un aña na 2 mion dòler. Temporada pasa ku e ekipo di Milwaukee Brewers e pelotero tabata tin un promedio di .274 ku 8 honron i 29 kareda empuha. E ekipo di Mariners tin pensa di laga e pelotero hunga segunda base ora nan duna Robinson Cano liber i tambe lag’e hunga outfield.
- Oakland Athletics a yega na un akuerdo ku picher Tyler Clippard evitando asina aki e proseso di arbitrahe salarial. Ainda no ta konosí e montante ku e dos bandanan a bai di akuerdo ku ne, pero ta pensa ku lo ta entre 7,775 mion dòler i 8,85 mion dòler. Oakland a risibí Clippard na yanüari ultimo den un kambio ku Washington Nationals pa Yunel Escobar. Temporada pasa Clippard tabata tin un efektividat di 2.18 den 75 partido komo relevista.
- Den e dianan próksimo ta toka turno pa e ekiponan di Arizona Diamondbacks i Chicago Cubs pa tira un bista riba e prospekto kubano Yoan Moncada. Den e próksimo dos simannan e pelotero lo tuma oferta di ekiponan interesá ku ta interesa. Segun e agente di e pelotero, no muchu despues di e dos simannan aki e ta spera ku e pelotero lo tuma un desishon. Los Angeles Dodgers, New York Yankees, Boston Red Sox i San Diego Padres tur ta ekiponan ku ta tras di e pelotero aktualmente.


text:
Pronóstiko di tempu pa Kòrsou i bisindario bálido te djárason mainta 06:00 o.l., 26 di mei 2021.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 26 di mei 2021.
Kompilá: djamars 25 di mei 2021, 05:00 o.l. (09:00 UTC).
Tempu: Parsialmente te hopi nublá i generalmente seku ku un bista limitá.
Temperatura máksimo lo alkansá 31ºC i temperatura mínimo 26ºC.
Solo ta sali 06:10 i ta baha 18:55 o.l.
Bientu: Generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo). Den anochi, ménos fuerte.
Situashon general: Durante di próksimo 24 ora, no ta antisipá desaroyo di nubia signifikante riba nos region. Sin embargo, un oumento temporal di nubia por generá algu di áwaseru riba nos isla durante oranan di awe mainta. Mas aleu, santu fini di Sahara lo sigui sòru pa un bista un poko redusí den nos área.
Kondishon di laman: Moderá te lokalmente un poko brutu ku altura di olanan entre 1.5 i 2 meter (4 i 7 pia). E olanan di mas haltu lo ta riba e zona na nort i ost di e isla.
Fenómeno spesial: Ningun.
Perspektiva te djaweps mainta: Parsialmente nublá i seku.
Meteorólogo: Rombley.


text:
Pa cada siman IBISA lo ta compartiendo tips pa ‘Boost bo defensa’. E siman aki ta come saludabel. Sra. Iraida Thijzen di IBISA ta bisa cu na e momentonan aki ta bon pa tin defensa halto, mirando e temporada di yobida y e situacion di Covid-19.
Sra. Thijzen ta bisa cu e sistema inmuno ta importante pa e motibo aki mester come saludabel. “En principio tur vitamine y mineral cu tin pa hisa bo sistema y funciona optimal. Bebe hopi awa, come berdura y fruta cu tin hopi beneficio na dje”, e ta remarca.
E ta bisa mester tene na cuenta na e parti saludabel pero tambe no huma, no bebe alcohol y evita di come producto procesa. Sra. Thijzen ta bisa cu pa cada cambio chikito cu cada hende haci ta yuda manera bebe menos juice y mas awa.
Aki e ta laga tips:
- Bebe 7 pa 8 glas
- Enfoca di come berdura varia
- Come dos fruta diferente pa dia
- Escohe pa grano completo, boonchi, noten y simiya.
- Come pisca 2 bes pa siman
- Evita producto procesa, hopi sucu, salo y vet.


text:
Aruba
Glas di whiskey regalo pa tur Super Dads
Diadomingo ta dia di tata y hopi biaha e famianan no sa unda pa hiba papi come. Patio 15 Restaurant lo ta habri pa sirbi tur famia for di 6 or di atardi y cu un toke special. Cada tata cu bin come y cu ta un amante di whiskey, lo ricibi e prome drink como un treat di Patio 15. Patio tin un variedad grandi di carni, manera lamb chops, tenderloin, pasta di salmon cu shrimps, ceviche, pisca cora henter y hopi mas. Tur cuminda cu un sabor dushi. Pidi pa bo descuento di local di 15%. Patio 15 ta situa den ex edificio di museo numismatico na playa banda di Arubus. Ta recomenda hasi reservacion via whatsapp 592506.


text:
Minister di Turismo Sr. Dangui Oduber ta habri e siman cu un anuncio sumamente positivo pa nos turismo. E prome siman di juni 2021, Aruba lo ricibi su prome vapor crucero activo, despues cu un aña pasa e pandemia di Coronavirus a inicia.
Activo, ta nifica cu e bapor ta bin cu pasahero riba dje. Durante e pandemia, Aruba a keda ricibi e bapornan crucero pero solamente cu tripulante y no turista. Awor e turistanan tambe lo cuminsa bin. Asina e minister di turismo Dangui Oduber a informa dialuna durante conferencia di prensa.
Minister Oduber ta señala cu Ministerio di Turismo ta trahando cu tur instancianan pa finalisa e protocol estrictonan cu ta bay tin na momento di habri e frontera pa barconan crusero na luna di juni.
Algun di e protocolnan ta entre otro cu tur pasahero mester tuma un PCR test y demostra cu esaki ta negativo prome cu subi e barco. Tambe tur pasahero y e tripulacion di e barco mester ta vacuna contra di COVID-19.
Por ultimo e compania crusero no mag di bende mas di 50% na ticket di e barco su capasidad maximo, por ehempel si e barco su capasidad ta 2 mil por bende solamente mil ticket.
E prome barco cu lo yega 5 di juni 2021 lo ta di Celebrity Millenium di e liña crucero Royal Caribbean Group. E barco lo sali di Sint Maarten pa Aruba, sigui pa Curacao y Barbados.
Minister Oduber ta señala cu segun e proyeccion nan haci Aruba lo por spera di juni te cu fin di aña masomenos 54 mil turista crusero.
Entre lunanan di juni pa september por spera 3 barco semanal (Carnival Cruise Lines, Royal Caribbean Cruise Lines, Norwegian Cruise Lines) cu un estimado na 20% di capasidad. Na october ta spera 2 barco semanal (Royal Caribbean Cruise Lines, Norwegian Cruise Lines) cu un estimado di 35% di capacidad. Den lunan di november y December tambe lo tin 2 barco semanal di Royal Caribbean Cruise Lines, Norwegian Cruise Lines pero ta premira cu nan lo ta 40% yen.
Hopi ta esnan cu prome cu COVID-19 tabata depende riba e turismo crusero pa gana nan pan di cada dia. Awor porfin na juni poco poco e turismo crusero tambe lo cuminsa lanta cabes bek. Minister Dangui Oduber ta hopi satisfecho cu e desaroyo aki y ta percurando pa recuperacion di nos turismo crusero tambe.


text:
Willemstad, 3 di febrüari, 2022 – Entrante di djaluna, 7 di febrüari, Curaçao Medical Center (CMC) lo kuminsá bèk ku operashonnan elektivo pa pashèntnan riba lista di espera, konsistiendo di 1,834 pashènt. Departamentu di planifikashon lo tuma kontakto ku tur pashènt pa kordiná nan fecha pa operá. Ta trata di e operashonnan ku a keda posponé pa motibu di e kantidat di pashèntnan ku COVID-19 den hòspital i e kantidat di koleganan ku tabata den isolashon. Entretantu, mayoria kolega a regresá trabou.
CMC ta start bèk ku koutela mirando ku e preshon ta sigui riba kuido intensivo ku 10 pashènt ku COVID-19 inkluso esnan ku no ta positivo mas, pero mester keda hospitalisá pa motibu di nan situashon delikado.
Ademas, CMC a tuma e desishon pa normalisá oranan diario di bishita pa 11or di mainta pa 1or di mèrdia i 5or di atardi pa 7or di anochi. Ta permití solamente 2 bishita pa kada pashènt, teniendo kuenta ku mester bisti tapa boka i no por bishitá si tin síntoma di COVID-19.
Pa último desaroyonan di CMC, sigui página di Facebook di Curaçao Medical Center.


text:
Los Angeles – E vocalista di Linkin Park, Chester Bennington, a muri na edad di 41 aña, asina dokter di polis a laga sa. Dokter forensico di Bennington a bisa cu aparentemente e lo a horca su mes. Su curpa a wordo haya den un cas priva diahuebs mainta pa mas o menos 9’or, ora local.
Tawata conoci cu e cantante tawata sufri di depresion y adiccion. Bennington tawata hopi close cu e vocalista di Soundgarden, Chris Cornell, ken tambe a comete suicidio den luna di Mei 2017. Linkin Park a forma na 1996 y a bende mas di 70 miyon di album den na mundo, tambe nan a haya dos premio grammy.
Mester menciona cu na Aruba tambe e banda Linkin Park ta hopi conoci. Den comienso di añanan 2000, hopi hobennan local cu ta amante di musica Rock y Alternative a sera conoci cu e banda ora cu nan a saca nan famoso cancion titula, ‘In the End’. Masha hopi persona cu tempo di nan hubentud tawata fan di e banda a pone via medionan social mensahe di luto y condolencia pa e artista.


text:
20.20 Radarkamer di Cuerpo Policial a detecta un boto cu a drenta den un manera ilegal for di Venezuela den awanan teritotial di Aruba. Den cuadro di bon cooperacion entre Radar Kamer di KPA, Polis Maritimo y helicopter di polis a persigui y gara e lancha cu 24 persona indocumenta abordo.
A trece e boto y e personanan indocumenta na Barcadera pendiente pa investigacion.
E capitan y e tripulante a wordo deteni y tuma over pa e recherchenan di Unit mensenhandel mensensmokkel cu lo continua cu investigacion.
E caso ta den pleno desaroyo y e investigacion lo sigui su curso.


text: E kanto-outor Maxwell tabata infayabel pa e éksito di e movimentu ‘neo-soul’ ku tabata eksistí na final di añanan 90; huntu ku e koleganan artista manera Fugees i Erykah Badu, el a krea i funda un género musikal kompletamente nobo . Despues ku el a traha su nòmber denter di e escena di klup di New York, Maxwell a firma un kontrakt diskero i el a debutá ku Maxwell’s Urban Hang Suite na aña 1996. Ku esaki el a anotá i skor direktamente su promé nominashon pa un Grammy, ku lo a bira e promé di e tantísimonan mas ku lo a sigui. Despues di tres álbum i un pousa di shete aña el a saka na aña 2009 su álbum BLACKsummers'night, ku ta e prinsipio di un trilogia di kua e di dos parti, blackSUMMERS'night, a mira lus di nasementu na aña 2016.


text:
ORANJESTAD – Pelican Adventures ta cla pa yamabo ‘Bon Bini’ abordo di su catamarannan y brinda su servicio acuatico despues di a haci adaptacionnan necesario basa riba e protocol di higiena y salud presenta pa ATA y DVG segun e programa di Aruba Health & Happiness Code (HHCode). E motibo tras di e adaptacionnan aki ta pa sigura cu Pelican Adventures ta cla pa e ‘normal nobo’ tumando pasonan di precaucion y higiena pero tambe percura pa e catamarannan ta na nivel necesario cu nos bishitantenan ta spera abordo pa cu higiena y salud.
Entrante diabierna awor, 19 di Juni, Pelican Adventures ta cuminsa opera cu dos di su excursionnan na un prijs atractivo specialmente pa local. Brindando servicio pa mas di 30 aña caba na e pueblo di Aruba, nos lo inicia na ofrese nos “Sailing & Snorkeling Cruise” y tambe
“Sunset Cruise” como inicio di e re-apetura di Pelican Adventures. Ta importante pa menciona cu pa motibo di higiena, seguridad y salud di cada bishitante, e maximo capacidad di cada catamaran lo baha cu 50% pa asina cumpli cu e protocol di ATA y DVG basa riba tres punto cardinal cual ta:
distancia (fisico) social, guia di higiena y limpiesa. ‘Sailing & Snorkeling Cruise’ lo ser opera riba Diasabra y Diadomingo saliendo 2’or di atardi for di Pelican Pier te cu 4:30 di atardi. Ta importante pa menciona cu ta suplica na tur bishitante pa tey presente for di 1:30 di atardi pa inicia cu e proceso di check-in. Prijs pa adulto ta 60 florin y prijs pa mucha entre 4 cu 12 aña ta 40 florin, cual ta inclui 2 localidad cu oportunidad pa snorkel, equipo di snorkel, open bar y snacks. ‘Sunset Cruise’ lo ta saliendo Diabierna, Diasabra y Diadomingo for di 5:30 di atardi t’e cu 7:30 di anochi cu salida for di Pelican Pier. Check-in ta inicia 5’or di atardi. Prijs pa adulto ta 60 florin y prijs pa mucha entre 4 cu 12 aña ta 40 florin. E prijs ta inclui open bar y snacks. Pelican Adventures lo tin prijsnan attractivo pa Charter Priva, sea cu bo kier celebra ‘spula krijt’ cu colleganan/docentenan, cumpleaños, anniversario, dia di famia, team-building cu empleadonan y mucho mas, por tuma contacto cu nos libremente via e-mail sales@pelicanaruba.com of na telefoon 5872302 y nos equipo di benta lo sa di assisti bo cu esaki. Nos lo tin tres catamaran na disponibilidad si bo ta desea un trip priva di 2 ora minimo of mas, abase di e cantidad di persona den e grupo nos lo sa di recommendabo un catamaran. Nos Private Charters ta inclui localidad(nan) pa snorkel, equipo di snorkel, bar y snacks. Durante e proceso di check-in, aborda, sinta of para abordo y baha for di e catamaran, lo tin stickernan di indicacion pa asina indica unda bishitantenan tin cu para warda pa check-in tambe aborda y baha for di e catamaran pero tambe abordo mes lo indica unda e bishitantenan por sinta of para recordandonan riba distancia social. Durante di e tripnan lo percura pa tin hand sanitizer abordo, pa e tripulantenan hasi rondanan di limpiesa frequentemente, lo evita
aglomeracion na bar y lo demas adaptacionnan necesario segun protocol di e programa HH-Code.
Pa reservacion y/of compra di ticket of informacion pa e ‘Sailing & Snorkeling Cruise’ y/of ‘Sunset Cruise’, por acudi na oficina principal di Pelican Adventures situa na J.E. Yrausquin Boulevard 232,
por tuma contacto cu nos oficina principal na 587-2302 of via WhatsApp na 594-2716. Por manda nos un mensahe via nos pagina di Facebook @Pelican Adventures of via pagina di Instragram @PelicanAdventuresAruba pa mas informacion y/of reservacion di ticket. Ta encurasha pa paga cu Maestro of Credit Card, si ta cu effectivo, si por tin esaki exacto pa evita aglomeracion den establecimento.
Pelican Adventures ta y lo enfoca hopi riba labamento di man y uzo di hand sanitizer tanto di e empleadonan y tripulantenan pero tambe di e clientenan/bishitantenan. Nos por sigura tur nos clientenan/bishitantenan, cu tur e empleadonan y tripulantenan di Pelican Adventures lo hasi
uzo di tur normanan di precaucion. A percura pa Pelican Pier completo, incluyendo catamarannan di Pelican Adventures ta tuma tur pasonan necesario pa segura un mihor systema di higiena y salud pa e clientenan/bishitantenan pero tambe su empleadonan y tripulantenan.
Staff y personal di Pelican Adventures kier a gracidi pueblo di Aruba di antemano pa e apoyo brinda pa mas di 30 aña y alaves nos kier a extende un invitacion na un y tur pa bin disfruta di un experencia acuatico unico y di calidad na unda cu nos staff ta hopi entusiasma y prepara pa sirbi
nos clientenan/bishitantenan cu hopi energia, servicio di calidad, tirpulantenan certifica, equiponan aproba pa National Geographic, bar bon surti, delicioso snacks y hopi divercion den seno familiar y/of cu amistadesnan.
Pelican Adventures ta cla pa habri su portanan Diabierna awor, 19 di Juni
ORANJESTAD – Pelican Adventures ta cla pa yamabo ‘Bon Bini’ abordo di su catamarannan y brinda su servicio acuatico despues di a haci adaptacionnan necesario basa riba e protocol di higiena y salud presenta pa ATA y DVG segun e programa di Aruba Health & Happiness Code (HHCode). E motibo tras di e adaptacionnan aki ta pa sigura cu Pelican Adventures ta cla pa e ‘normal nobo’ tumando pasonan di precaucion y higiena pero tambe percura pa e catamarannan ta na nivel necesario cu nos bishitantenan ta spera abordo pa cu higiena y salud.


text:
Segun por conclui for di informacion di Venezuela y fuentenan internacional, e situacion na e pais bisiña ta empeorando rapidamente. Esey tanto pa loke ta e situacion politico interno, como pa loke ta situacion economico y particularmente e situacion financiero di gobernacion y su financiado principal compania nacional di petroleo PDVSA.
Pa loke ta e situacion politico, despues cu oposicion a logra haya control riba parlamento (Asamblea Nacional) a cuminsa un guera di trinchera cu e Chavistanan cu tin e poder ehecutivo. Forsa arma ta hunga un papel clave den henter e disputa aki, ya cu nan lo mester garantisa orden publico y esun cu no por conta cu nan apoyo, lo tin un problema grave. No ta imposibel imagina cu hasta por yega na un situacion unda temporalmente forsa arma ta tuma encargo di gobernacion. Ademas escenario ta keda complica pa Tribunal Supremo, unda e regimen Chavista a logra nombra un composicion leal na nan cu ta e principal arma cu e gobierno tin contra e parlamento nobo.
Mientras tanto e situacion economico ta sigui deteriora. Cu e caida di prijs di petroleo entrada di divisa no ta suficiente pa cubri e importacion mas necesario. Esaki ta haci cu produccion local tambe ta para, pa falta di materia prima y piesa. Scarsedad di producto basico di alimento y medicamento tin e poblacion bastante desespera caba. Inflacion aña pasa ta calcula na mas di 200% pero segun IMF por bira mas di 750% e aña aki.
Desde algun tempo, falta di divisa den forma di cash a bira asina serio, cu e pais a cuminsa bende parti di su reserva di oro. Dia 25 di februari ultimo a sali e noticia cu a traslada 1.3 biyon dollar na oro pa Suisa pa por paga un total di 2.3 biyon na bono cu ta madura. Un parti, 1.3 biyon, lo mester a keda cancela ayera dia 26 di februari. Expertonan ta kere cu e pais tin ainda mas o menos 14 pa 15 biyon dollar di reserva di cual solamente 1 biyon ta den cash y resto den oro y otro material precioso. E situacion di likido a bira sumamente serio ya cu e pais mester importa mas di 50 biyon dollar pa aña pa mantene nivel actual di abastecemento. Mas laat den e aña aki e problemanan grandi ta na caminda ora cu mester haci otro pago grandi di cinco biyon dollar na bono cu ta madura na october y november, mientras cu no tin manera pa pone placa un banda pa esaki.
Banda di esaki e mayor contribuyente cu cash pa gobernacion ta e sector petrolero, completamente controla pa e compania nacional PDVSA. Entrada di benta di crudo y producto petrolero ta menos di mita di loke e tabata aña pasa, prome cu e caida di prijs internacional di crudo. Esey ta haci e problema financiero pa PDVSA cu tabata existi caba, mas urgente ainda. Simplemente no tin suficiente recurso pa cumpli cu su mes necesidadnan di inversion y alabes percura pa sacia e sed ilimita di gobernacion pa placa, pa nan tambe mantene nan cabes riba awa.
E situacion aki di descapitalisacion di PDVSA tin su consecuencianan caba. Por ehemplo no tabatin suficiente avance den e negociacionnan cu posibel partnernan pa construccion di upgrader nobo cu ta necesario pa por produci un volumen creciente di crudo di Orinoco cu e pais mester. Un di e problemanan den e negociacionnan ta cu Venezuela (y PDVSA) ta exigi un parti mas grandi di e beneficionan di e explotacion loke ta haci esaki bira menos interesante pa e partnernan comercial di exterior. E falta di avance den e produccion di crudo nobo di Orinoco tin consecuencia grave pa e produccion total cu ta cayendo, ya cu e produccion tradicional di e area di Maracaibo entre otro, no ta produci mas manera antes.
E panorama actual ta uno di un compania den problema serio, cu mescos cu su gobierno tambe ta buscando refinanciamento di su debenan pa por continua. E creacion reciente di un compania militar paralelo, cu por asumi e tareanan di PDVSA, ta mustra riba e posibilidad cu gobierno ta anticipa un posibel collapse di e compania, o ta anticipa un situacion unda militarisacion di henter e sector petrolero lo ta clave pa gobierno sobrevivi.
Tur e desaroyonan aki mester ta un advertencia serio pa gobierno di Aruba, cu na e momento aki ta buscando cu hopi afan pa yega na un acuerdo cu PDVSA y su filial CITGO pa reapertura di e refineria na Aruba. Tin hopi kabel los den e asunto aki, tanto cu Citgo como cu Valero, entre otro encuanto e responsabilidad pa limpieza di e tereno dia cu no tin un refineria mas. Tambe tin pendiente pa 25 di april venidero na Merca e caso di soborno y labamento di placa contra Roberto Rincón unda ta trata netamente di robo y descapitalisacion di PDVSA, den cual caso mas detaye por bin sali cu ta tira un luz negativo riba e posibel partnernan nobo di gobierno di Aruba. Por tin mas aspecto scondi tras di e fecha final di fin di maart?


text:
The content originally appeared on: Diario
ORANJESTAD (AAN): E siman aki Minister di Turismo y Salud Publico sr. Dangui Oduber ta presente na e Seatrade Cruise Convention na Miami.
E cruise convention aki ta e convention pa cruseronan mas grandi na mundo y pa motibo di pandemia no a wordo organiza e ultimo 2 añanan aki.
E presencia di Aruba ta hopi importante e siman aki considerando cu e ta un showcase pa mundo, tur pais tey presente y tambe tur liñanan crusero.
Aruba lo tin un booth presente e siman aki pa asina showcase y mustra kico tur pais Aruba tin pa ofrece na liñanan crusero. Aruba su delegacion ta consisti di Minister di Turismo sr. Dangui Oduber, CEO di ATA sra. Ronella Croes, CEO di APA sr. Marc Figaroa y tambe cruise manager di ATA sr. Mario Arends.
Tin varios reunion hopi importante cu Minister Oduber lo ta atendiendo e siman aki. E mandatario lo ta reuniendo cu Carnival Cruise lines, Royal Caribbean Cruises y tambe MSC Cruises y varios otro liñanan crusero.
Tambe minister Oduber a reuni cu minister di turismo di Republica Dominicana, Corsow y Jaxport. Tawata reunion importante pa desaroyo di nos turismo crusero.
Turismo crusero ta keda importante pa pais Aruba. Door di e pandemia Aruba a conoce un retraso den e industria aki pero poco poco turismo crusero ta biniendo bek.
Durante e convention a wordo demostra un biaha mas cu Aruba, apesar di ta den ”deep south” riba e ruta pa cruseronan, ta keda un destinacion atractivo y hopi popular.


text:
(CuraçaoChronicle) – Caribbean Petroleum Refinery a keda aproba pa e accionista di Refineria di Corsou (RdK) como e compania cu ta bay continua den negociacion cu RdK cu meta pa sigura un partner cu ta manage y opera e facilidadnan petrolero na Corsou.
Ta bay instala un comite di negociacion door di Gobierno y RdK, cu meta pa finalisa e negociacionnan y yega na un acuerdo pa dia 1 di september proximo.
Caribbean Petroleum Refinery ta un consorcio di seis compania Mericano y uno di Brazil. E consorcio aki ta bay tin aliansanan strategico cu varios compania mayor di azeta y gas. Caribbean Petroleum Refinery ta aspira na un lease di 30 aña cu posibilidad di un extension di 10 aña adicional.
E consorcio tin plan pa duna trabao na mas di 800 empleado directamente. Ta bay converti e refineria na run-on gas pa asina cumpli cu normanan ambiental. Ta bay pone e terminal na Bullenbaai den operacion inmediatamente. Ademas, mester menciona cu e scol vocacional di e refineria ta bay habri back y como parti di su responsabilidad social corporativo, e compania ta comprometi pa inverti den desaroyo di deporte y scol riba e isla.
Fin di februari ultimo, RdK a move e fecha riba cual mester a entrega propuestanan pa opera e refineria na fin di maart, riba peticion di varios di e companianan cu tabatin mester di mas tempo pa finalisa nan due diligence pa asina entrega nan propuesta. Tres compania a entrega nan oferta final pa maneho y operacion di e facilidadnan na momento cu a entrega nan propuesta obligatorio na RdK. E team di RdK a cargo di e buskeda y seleccion di un partner strategico pa e refineria rapidamente a continua cu nan esfuerso pa evalua e ofertanan ricibi, pa asina inmediatamente presenta e resultadonan di e evaluacion y nan conseho na director di RdK, hunta supervisor di directornan, y accionista di RdK.
Siman pasa a obtene tur aprobacion formal pa selecta Caribbean Petroleum Refinery como e preferred bidder y continua e fase di negociacion.
For di e siman aki, team di negociacion di Gobierno y RdK ta bay cuminsa su negociacionnan cu Caribbean Petroleum Refinery. Acuerdonan separa tambe ta bay wordo negocia cu companianan estatal Curoil, Aqualectra, KTK y Selikor.
E meta ta keda sin cambio, loke ta nifica cu no mas tarda dia 1 di september proximo mester yega na un acuerdo, y inmediatamente despues cuminsa cu inicio di operacionnan di facilidadnan petrolero na Corsou.


text:
Si pueblo sigui kere den fabulanan, Aruba tambe lo bira un pais di ‘rejas’
1 Februari 2017
Atrobe nos pueblo a wordo confronta cu e amargo berdad di criminalidad y diripiente algun parlamentario a lanta for di soño ofreciendo pueblo tur sorto di solucion pa esaki. E asunto di insiguridad, no ta algo di solamente weekend pasa. Desde cu mi a regresa for di Hulanda na 1995, e tema aki ta den publicidad. Desde e tempo ey, pueblo y varios gremio tabata bati alarma cu e aumento di criminalidad y insiguridad ta un peliger pa nos forma trankilo di biba y pa nos turismo. Pero semper, pueblo tabata haya e mesun contesta y resultado di gobierno. E ola di criminalidad cu Aruba a experencia atrobe den weekend, no ta un incidente of un ‘percepcion di pueblo’. Nos no tin cu gaña nos mes of laga un hende gaña nos. Nunca e criminalidad a baha. Solamente atencion no ta wordo duna tur dia na dje, pa no spanta pueblo of laga pueblo realisa con su isla a wordo transforma di uno di paz y trankilidad, pa uno di miedo y agresion. Mientrastanto no solamente e cantidad di atraco, asalto y ladronicia a aumenta, pero tambe e nivel di violencia. Algo cu Aruba no tabata conoce.
Awor sigur lo tin hende bisa cu e fenomeno di e aumento di criminalidad, ta un ‘trend’ mundial y p’esey nos tin cu custumbra cu’ne. Wel e pensamento di custumbra cu’ne, nos di partido ABO no ta acepta y tampoco por biba cu’ne. Aruba ta un isla hopi chikito unda hopi problema por wordo soluciona facil y lihe, si tin e boluntad, curashi y determinacion. E sed di algun hende pa placa, placa, placa, ta e origen, e causa y esunnan responsabel pa Aruba su problema di criminalidad y insiguridad. By the way, kico a pasa cu e palabracionnan y compromisonan haci na e delegacion cu a subi bestuurskantoor, despues di e marcha contra criminalidad? Tristo pa admiti, pero e desaroyo destructivo aki, no por a yega asina leu sin e ayudo di nos mesun hende.
E ta un secreto publico:
-
Cu esunnan cu mester duna e bon ehempel, no ta duna esaki. Si gobierno mes ta desmenti cu tin corupcion y ladronicia den gobernacion. Si parlamento hunto cu Ministerio Publico no kier actua contra esaki pa asina manda un señal cla cu corupcion y ladronicia den gobernacion no ta algo normal y cu no lo wordo tolera, manera ta pasa na otro paisnan di Reino. Y si pueblo mes ta sigui acepta y tolera tur esaki, anto tur esunnan cu menos bon intencion lo sigui pensa cu si esunnan cu mester duna e bon ehempel por, nan tambe por;
-
Cu tur sorto di permiso ta wordo bendi tur dia, mientras cu esaki ta un acto contra ley;
-
Cu no tin suficiente trabou bon paga pa tur hende cu ta biba akinan caba, pero asina mes cada dia mas hende ta wordo permiti pa establece nan mes riba e isla;
-
Cu awendia e ‘zwarte economie’ ta mas grandi cu e ‘witte economie’ riba nos isla. Esaki no solamente ta sconde transaccionnan ilegal y abuso laboral pa autoridadnan, tambe e ta promove criminalidad;
-
Cu nos fronteranan ta hancho habri. Di e forma aki, droga, arma, contrabanda y ilegalnan ta drenta tur dia, sin cu nan ta wordo detecta;
-
Cu tin mas arma riba e isla aki, cu hopi hende lo pensa;
-
Cu desde algun tempo tin turismo di ladronicia/crimen. Criminalnan ta drenta legal como turista pa despues bandona e isla prome cu autoridadnan atrapa nan;
-
Cu no tin un luga special y adecua pa yuda hobennan cu a haya nan mes envolvi cu husticia.
Aruba su problemanan di insiguridad ta uno real, uno serio y uno cu lo sigui aumenta si no tuma medidanan concreto y realistico. E maneho cu a wordo hiba pa añanan largo, por wordo como uno cu a fracasa y cu solamente tabata hiba awa lama. Algun sugerencia concreto cu por wordo implementa direct:
-
Mester cera e ‘buraconan’ den nos fronteranan cu ta hancho habri, enbes di ofrece y sconde tras di promesanan falso of plan/solucion fabuloso. Asina cuminsa frena na prome luga e cantidad di arma cu ta drenta y cu ta forma un peliger pa henter nos sociedad;
-
Mester controla tur aplicacion pa permiso di trabou of estadia di antemano pa mira si e persona tin un pasado criminal of a haya su mes den problema cu husticia. Si afirmativo, e permiso mester wordo rechasa;
-
Mester bin cu proteccion y vigilancia pa tur esunnan cu ta traha cu placa, p.e. e bendedonan di catochi;
-
Mester duna polis tur personal y herment necesario pa haci nan trabou bon, pensando tambe riba nan siguridad;
-
Mester haci combatimento di criminalidad y insiguridad prioridad number uno, enbes di show, decoracion y ‘klinkers’;
-
Mester cuminsa investiga corupcion den gobernacion.
Durante añanan largo, tur sorto di promesa a wordo haci, pero ta poco a wordo cumpli. Durante añanan largo, tur sorto di politikeria a wordo haci cu e ministerio di husticia, solamente pa probecho partidista. Durante añanan largo, tur tipo di criminalidad a wordo importa, cu awendia nan a bira algo local. Si pueblo no realisa cu e situacion aki ta uno serio y sigui kere den fabula, anto e lo no dura hopi tempo mas cu Aruba tambe lo bira un pais unda tur cas y negoshi tin ‘rejas’.


text: Diaranzon mainta a drenta informe di un caso di ladronicia for di auto na Paraguana, mesora a dirigi un patruya na e sitio. Na yegada di e patruya a bin compronde cu aki ta trata di un caso unda cu ladronnan a destrui e bentana di e Nissan March drenta paden habri e hood y bay cu un gran parti di piezanan di dilanti di e auto. Polis a tuma e keho y departamento special di hortamento di auto ta riba un pista caba ya cu siman pasa a horta bumper y grill na Tanki Leendert y awor radiator y otro piezanan di dilanti di e March. Ta cua Nissan March a haya sla dilanti recientemente?


text:
Tur aña riba 15 di mei, mundialmente ta conmemora Dia di Famia. Den cuadro di e dia special aki, Centro pa Hoben y Famia cohunto cu Fundacion Contra Violencia Relacional, Fundacion Maneho di Adiccion, HIAS, Fundacion Respeta Mi, Wit Gele Kruis, CEDEHM, ADRA, Telefon pa Hubentud, Tienda di Educacion, FADA y Famia Planea a tene un actividad pa henter famia. E actividad a tuma luga na Centro di Bario Playa Pabou y a consisti di mercado di informacion, diferente charla, pustamento di fli y baile di nos mucha- y hobennan.
E importancia di Dia di Famia?
E meta principal di Dia di Famia ta pa crea conciencia riba e beneficionan di e systema di famia. Awendia nos ca cu e constelacion di famia a haya mas cu e forma traditional cu semper nos a conoce. Sinembargo, e instituto famia ta keda sumamente importante pa cada miembro di e famia, sea cu e por ta un yiu, un mayor, un ruman, etc. Algun bentaha di ta forma parti di un famia ta cu e famia ta fortifica bo sentidonan di felicidad y satisfaccion. Estudionan a demostra cu pasa tempo den famia ta reduci stress y anciedad, ta conduci na un estilo di bida mas saludabel y ta laga bo biba mas largo. Famia ta dunabo motivacion pa bo ta e miho version di bo mes.
Kico ta e rol di fraccion di MEP y mi persona den Parlamento?
Un luna pasa, Comision Fiho di asunto social di parlamento a haya un rondleiding den y presentacion na Centro di Hoben y Famia, caminda a mustra tur e trabounan cu ta keda haci entre diferente instancia y con e centro ta funcionando. Debi na situacionnan social cu mester di mas atencion, nos ta encurasha tur persona cu mester di un ayudo pa nan yiu, pa mayornan of un conseho, pa libremente pasa na Centro pa Hoben y Famia, caminda un profesional lo atende bo. Tambe sa tin charlanan interesante cu ta duna hobennan, mayornan y educadornan tips con pa atende cu e situacion na un manera cu tur dos partido ta sali gana.
Un palabra di felicitacion na Centro pa Hoben y Famia y tur cu a colabra cohuntamente pa haci e dia aki uno exitoso y yega asina mes cerca di e habitantenan den bario.


text:
Division Junioren
Cu Gol di Jeanpierre v/d Linden y Mairon Tromp Estrella ta clasifica pa Final di Aruba su futbol Division Junioren U20.
Diaranson 22 di Mei 2019 a tuma lugar den Compleho Deportivo Frans Figaroa na Noord e semi final di Aruba su Futbol Division Junioren U 20...
-
Division Junioren/ 4 years ago
Bubali ta gana Estrella cu e score minimo di 1-0 Division Junioren
Diaranson 30 di mei 2018 a continua e playoff division junioren den stadion Frans Figaroa na noord a topa otro Bubali...
-
Division Junioren/ 4 years ago
Bubali ta gana di Brazil Jrs cu e score minimo den Division Junioren
Diaranson 9 di Mei 2018 a tuma lugar riba tereno di Bubali e ultimo wega di Division Junioren cu a keda pendiente, entre...


text:
Temporada di fin di aña a pasa y a pesar di tur reto y obstaculo, Aruba a celebra esaki den gran forma y a ricibi e aña nobo cu man habri. Manera ta nos custumber, a tira algun klapchi pa core cu fucu y yama ayo na aña 2021. Rubin Ponson, experto di explosivo na DOW a conta cu despues di tur e controlnan rond di bendemento di klapchi, e prome siman di aña ta dedica, manera ta stipula den e reglanan, na cuminsa tuma tur e klapchinan cu a resta di e bendedonan. Esaki pa asina warda tur esaki den un forma sigur den e deposito di WELA.
Ponson a splica cu te awo varios punto di benta di klapchi ya a tuma contacto cu nan pa asina entrega locual cu a resta y ya tin mas of menos 1 container yen. Segun Ponson, esaki ta un cantidad significantemente menos compara cu e añanan anterior, pero locual mas ta resalta ta cu e aña aki mas di 80% di klapchi warda ta pagara y pagara grandi. Segun tin entendi, esaki ta debi na e medida cu gobierno a introduci p’e comerciantenan mester a tira e pagara den un orario trempan y asina varios a cancela nan pedido di pagara. Ponson ta spera si cu pa e aña aki nan haci uzo di esakinan pa nan no bay perdi.
Pa cobertura mas amplio lesa edicion di TREMPAN mañan.


text:
Un evento cu ABO no por keda sin atende. “Explore Our Stories Through Art”, un exposicion di arte dia 27 di Augustus 2016 na Centro di MJF. MJF ta conoci pa nos eventonan fantastico, pero e biaha aki nos lo ta presentando un evento den un manera diferente. E lo ta den forma di arte. Explore our Stories Through Art lo ta un evento cual lo tin un variacion di arte on display, traha door di e clientenan di Mary Joan Foundation y diferente artistanan local. Lo tin diferente tipo di arte traha door di nos clientenan basa riba nan lucha contra cancer. Un anochi yena cu inspiracion caminda nos kier concientisa adultonan hoben pa hiba un bida saludabel pa asina nan por preveni malestarnan manera cancer na pecho.
Arte ta un bunita forma pa expresa bo pensamento, sentimento y deseonan. Tin diferente investigacion cu ta demostra cu arte por yuda un persona cu cancer subi su porcentahe di sobreviviencia y alabes hiba un miho calidad di bida. Colornan no ta desconoci pa un ta un simbolo di expresion y sentimento.
Nos ta mira’bo diasabra 27 di Augustus 2016, di 6 pa 9’or di anochi na Centro di MJF, na Sabana Blanco 8, den cura di Atco Dakota. Lo bay tin live entertainment, lounge area, kids corner, bar y cushina BON surti. Entrada ta completamente gratis. Trece famia henter!
Pa mas informacion por sinti liber pa tuma contacto na tel: 588-9999, por manda un e-mail na [email protected] of por bishita nos riba pagina di Facebook: Mary Joan Foundation Aruba. #KnowYourColors


text:
Ora bo ta siguiendo ku su cónyuge òf diskutí den korte riba e nivel, e tipo i e temporario di mantenshon di cónyuge, e preguntanan fiskal ku mester no ta leu for di bo mente
E artíkulo anunsiá e regla básicas i di prinsipal problema di kada un di e cónyuges, ta posibel ku bo ta nesesidat algu di yudansa na tuma un decision riba e aporte, manera ta discuti abou.
Di mantenshon di cónyuge mester ta reportahe manera unico grave riba e besindario i por ta edukador pa e cónyuge ku ta paga, a menos ku bo ta ta bon di alkontrario. (Esaki ta loke mas bien riba e yudansa pa mucha, ku no ta imposibel ni dedusibel.) Na komandante, ta un fuente mas grandi di unico ta buskando dedukshon, i un chikitu durante no tin ku paga tributo riba e morto di sosten risibí, asina dedusibel di het imposibel pa e struktura union bon.
Un kresementu den tributo na e besindario por a fini ta comienso por di hero significant for di tributo na e fuente mas grandi di kongreso, e por hasi e diferensia pa e bisindario, mi ta ku un pago additional òf un otro manera.
Por ehèmpel, e cónyuge e pago mei ta ta bon pa implementa pa paga e besindario di e akuerdo fòrsá di cónyuge. Sinembargo, bo por hasi e merkado di mantenshon di cónyuge no grave i no ta dedusibel miéntras e ta na dos mente i dos ta di bon (tabata asina nan bon di pakto matrimonio). Bo por hasi esaki si e cónyuge risibí sosten ta un kategoria positivo mas haltu ku e cónyuge e pago (esaki lo anual, mi por a tuma lugá si e bisindario cónyuge ta risibí e reembolso di sosten i tin importante di active), òf si e cónyuge e pago no ta sufisiente e deducción di impuesto i bisindario kasá no kier di informashon pa e unico. Si bo dicidi hasi e mantenshon di cónyuge no grave i no ta dedusibel, e bisindario cónyuge mester implementa pa nan no informashon pa e unico di aña aki den e deklarashon di tributo. Si bo risibí e mantenshon di cónyuge, bo ta sufisiente pa plania e potensia impakto di e impuesto di tòl. Tin diferensia di un empleado, su ex cónyuge no wanta e tributo na su cheque di mantenshon. Si bo ta bai wak atras riba kas di kura di e muchanan chikitu i ei nan tin otro fuente di kongreso, e pago di impuesto konsiderá kada triste (tantu IS i di estado) por ta bon mes pa evitá e adopshon di impuesto di dal den fin di aña. Si bo tin un traha reinado, abou, e kresementu di e retené di cheque di pago ta un otro manera pa compensa e impakto potencial di e merkado di mantenshon. Bo por mester pasa un tempu buska den diferente scenario di pago i kon ta agan ta tributo sabí, desde e kalkulashon di e di akuerdo di tributo lo si bo a risibí un investigashon kantidat di sosten i yamada, ta e bondat di su cónyuge risibí di e deducción un tributo. Bo por compra di potensia di akuerdo fiskal ta e lugá ib di IS, na unda e parti di tributo ta disponibel. Òf por puntra un profesional di tributo na yuda wak e impakto fiskal di diferente santos di sosten, asina bo por overige e kantidat prima ku ta, e kantidat e pone mas placa di kada hende bolo despues di tributo ta thomas ta konta. E IS ofresé un sèt di publicacion ku lo por yuda den or di uzal e sosten. Tin un capitulo spesífikamente riba di kuminda i e dokumento di e Poblacion, Retené Tributo i Tributo Distinguí, ta un di nan, i e IS Poblacion, Diversidad òf Parada di e Individuo, e otro. Di merkado realisa na di tres na su nomber, ta tratado gusta si nan tabata pagadó di bo, bo tin ku ta inclui su unico tratabel. Asina, por ehèmpel, si bo ex en cónyuge pago di hipotek korektamente (i e ta previo na e bon di pakto matrimonio òf buki di un dekreto di korte) restitushon informá e morto di e unico. Bo por kita e merkado di mantenshon di cónyuge na bo deklarashon di tributo, sinembargo no di mantenshon òf ta propiedat di e divishonnan. Por ta ku e IS saminá di juda parada den e promé tres aña na asegurado ta bo no ta disfruta sierto di propiedat òf un otro postdivorce obligashonnan, manera e pago di honoris, manera dedusibel di sosten. Si e konseho ta diborsio ta pidi mas merkado e promé postdivorce aña i mas chikitu merkado otro biaha, i e IS ta kere ku e promé merkado ta hasi na lugá di divishon di propiedat òf un otro transport elementonan, e por bai na bin i"restorá"retrato di mi tributo. dollars òf mas di e mantenshon di cónyuge durante e aña dos òf tres aña despues di su diborsio, bo por haña e Tio Om a yama bo entrada pa diskutí e rector. Na ora di uzal su sosten di matrimonio bon, ta importante asegurado ta bo no ta di terminashon di mantenshon di cónyuge di tur loke ta konserní ku nan muchanan, por ehèmpel, e momento di pafó di kas òf ora tèrminá di universal. Si bo ta, e IS por konsiderá ku e posibilidat di e merkado di mantenshon until na lugá di pensioen alimento i mantenshon di merkado no ta dedusibel for di tributo. Si bo ta hasiendo merkado un di tres na lugá di su cónyuge, ma tin plania (riba e bon) ku e merkado e constitucion di mantenshon di cónyuge, pa finnan fòrsá, di merkado ta tratado gusta si e tabata pages pa bisindario.
Na otro palabra, e por kita for di nan (na e falta di parti) gusta aporta di merkado.
Algun merkado no ta kompletamente dedusibel, maske, included di merkado relacionnan ku un propiedat conta kas. Si bo i bo cónyuge kontinuá e kriadó di kas huntu i bo ta paga tur e gastunan, bo por kita solamente e mitar di e merkado di hipotek manera e mantenshon di cónyuge. Sinembargo, bo por tuma mitar di hipotek di deducción di interes asina. No un kuestion fiskal i finansiero conservacion di tin bo ta konta pa un diborsio. Segers tuma e tempu pa konosé e preguntanan Por fabor wak e Diborsio di Tributo servisio di nos lugá, ib.


text:
E miembronan di Fundacion Pa Promove Cultura na Honor di Padú Lampe, cu gran satisfaccion por anuncia cu finalmente e buki ‘E Arte di Padú Lampe’ a yega Aruba. E ta un obra magistral riba su mes, compila y skirbi pa e artista y docente di arte Stan Kuiperi. Diabierna ultimo, 27 di november a tene un presentacion oficial chikito den cumplimento cu e protocol vigente. E ocasion a tuma luga na Patio 15 den presencia di Padú su yiu Vivian Lampe y nieta Sonia Anaya.
A comisiona e buki aki como parti di e conmemoracion di e centenario di Padú Lampe dia 26 di April 2020. Dedica na su carera como artista pintor autodidactico durante trayecto di 8 decada di su bida, e buki ta ilustra e coleccion mas grandi di Padú su obranan cu un splicacion di su diferente estilo, etapa y tecnica; na Papiamento y tambe Ingles, pa asina dun’e un mayor capacidad di difusion.
E ta un excelente regalo pa amante di arte, studiante y bishitantenan di Aruba. E diseño grafico ta di Steffen Maas, kende a haci un excelente trabou di punta pa punta den capta e esencia di Padú a traves di un buki, cu ta completamente na color.
Entre e prome copianan entrega tin esnan na Su Excelencia Gobernador, Alfonso Boekhoudt, y na Prome Minister, Evelyna Wever-Croes, Minister di Enseñanza y Minister di Cultura; sigui pa director y e miembronan di directiva di UNOCA y Prins Bernhard Cultuurfonds, cu a haci e produccion di e buki posibel. Tambe a presenta un copia na miembro fundador y honorario di e Fundacion Padú Lampe, Sra. Landa Cohen-Henriquez.
Entre e diferente proyectonan cu ta trahando riba dje, e fundacion tin planea tambe pa 2021, un anochi pa publico den hardin di departamento ‘Arubiana’ di Biblioteca Nacional. Aki, Kuiperi lo duna un charla expositorio riba e arte di Padú. Mientrastanto e buki ‘E Arte di Padú Lampe’ ta obtenibel na Van Dorp, Patio 15, cerca autor Stan Kuiperi y miembronan di e fundacion na 50 Florin. Pa keda na altura di e desaroyonan rond di Fundacion Padú Lampe, ta invita un y tur pa sigui nan pagina di Facebook. Fundacion Pa Promove Cultura na Honor di Padú Lampe su obhetivo ta salvaguardia, digitalisa, proteha y comparti e composicion, cancion, pintura, potret y bukinan di e legendario Juan Chabaya Lampe.


text:
Haya sa cua ta e factornan cu ta influi e desaroyo di e tendencianan den diseño di interior pa 2022. E principal tendencia te 2021 tabata ‘naturalidad’ y cu e pandemia a intensifica esaki mas. E estilo Minimalista ta wordo reconoci como e interior di moda pa 2022.
Esaki ta un otro direccion global, reforsa pa e situacion di 2021. Durante e pandemia, hopi hende a purba di deshaci di e cosnan bieu cu no tabata funciona. Y esaki a influencia no solamente e vestuario, sino tambe e cas.
E forma ta un elemento clave den ‘minimalista’. Esaki ta e estilo cu ta rekeri solucionnan moderno y relevante. Un otro punto: Minimalista ta directamente relaciona cu color. Una palet suave den beige y shinishi ta hopi relevante awendia den e espacionan aki.
Un punto cu ta continua for di e anterior, unda door di e situacion a keda demostra cu traha riba e mesa di cushina of riba sofa no ta solamente inconveniente, sino tambe peligroso pa salud. Den un momento den cual mayoria di e empleadonan a switch pa traha riba distancia door di e pandemia, e cuestion di ekipa un ‘oficina na cas’ a bira absolutamente necesario.
Un otro tendencia di diseño di interior pa 2022 ta ‘home gardening’. Esaki ta un tendencia global combina cu un micro trend, cu a surgi memey di e circunstancianan di cuarentena. E prome ta door di e desaroyo di e tema di eco y cercania cu e naturalesa. E segundo ta hopi mas simpel: mayoria hende ta sinti hopi mas comodo den un espacio cu mata pa paden. E cuido di e matanan den potchi a stop di ser un hobby pa cierto circulonan, pa converti den un actividad di masa.
E desaroyo di e tendencianan di diseño interior pa 2022 ta ilustra den un forma unico den edicion di Focus Digital Magazine di november, cu ta accesibel ‘gratis’ via Apple Store of Android Google Play Store, cu por download e aplicacion riba un smartphone of tablet. E revista ta accesibel tambe via www.focus.aw (Click e tab FOCUS DIGITAL riba e menu).


text:
Parlamentario drs. Shailiny Tromp-Lee: Normanan stipula den e ley di consenso...
Den e verslag pa loke ta trata e dos leynan di consenso di Reino COHO y RAft cu a keda manda Hulanda dia 20 di mei 2022, mi a...
Mike Eman mester cuminsa papia cla pa loke ta e 1500...
Partido MEP a tuma nota di e ultimo carta di CAFT caminda e comision di supervision ta rechasa e reaccion di gobierno pa loke ta e presupuesto 2022 di...
Hunto nos ta responsabel pa enseñansa
Dia 10 di mei ultimo a tuma lugar e conferencia “Enseñansa, Nos Responsabilidad” na e edificio di IPA, na San Nicolas. Na prome lugar mi kier a extende mi...
Autonomia di nos parlamento ta hopi importante
Un delegacion di Aruba a sali pa St Maarten pa reunion di Interparlementair Koninkrijksoverleg (IPKO). Alvin Molina ta forma parti di e delegacion aki como miembro di e Comision...
Carta Abierto na SIP: No tin espacio pa ‘wega politico’ bao...
Den e ultimo simannan, a lanta un polemica riba periodismo unda un persona for di Venezuela a skirbi carta di kehonan contra Aruba y mande international y...
Pueblo mester distingui entre manipulacion y echo ora ta trata AVP
Parlamentario Hendrik Tevreden ta elabora riba e presupuesto di Aruba cu a keda aproba. Na opinion di Tevreden un reunion cu a tuma un rumbo negativo y tin di...
Ex Minister Benny Sevinger Ta Sospechoso Di 5 Acto Criminal, Bo...
Manera ya conoci, e parlamentario di AVP, Benny Sevinger a wordo haya sospechoso di 5 acto criminal. Asina mes, Partido AVP a permiti pa e participa den e ultimo...
Votando contra e ley di iniciativa di integridad ta un muestra...
Y el a uni su mes na e bende di corupcion Tin biaha den bida, oportunidadnan unico ta bin pa haci lo corecto y defini na ki banda bo ta...
Booshi Wever: lo bay cambia reglanan vigente di AZV pa esnan...
Den "NoticiaCla" a sali un articulo cu tin parlamentario lo ta contemplando pa bay traha como "kaakchirurg" pero cu mester papia cu AZV ainda. E pregunta ta kico tin...
Minister Xiomara Maduro na Parlamentario Mansur: “Ta miyonario no ta...
Durante e reunion di Presupuesto 2022, Parlamentario Mansur a haya ta bon pa lastra 3 hoben humilde pasobra cu nan a haya un trabao na Departamento di Impuesto. Hopi...
Servicio di gobierno por mehora si duna atencion corecto na ambtenaar
Parlamentario Alvin Molina (MEP): Diamars a finalisa tratamento di Ley di Presupuesto 2022 di pais Aruba unda a trata presupuesto di Ministerio di Asuntonan General, Innovacion, Organisacion Gubernamental, Infrastructura y...
Parlamentario Marco Berlis (MEP): E vision di sr. Mike Eman no...
Sr. Mike Eman a usa su derecho di stem motivering pa papia di pobresa na Aruba. Segun sr. Mike Eman no mester bin cu niun tipo di medida pero...
Gobierno di Aruba ta Felicita Parlamentario Berlis Y Fraccion Di MEP...
Cu e ley pa ningun politico corupto of sospecha di corupcion por bira parlamentario Diamars, durante tratamento di Presupuesto 2022, Parlamentario Marco Berlis a entrega un mocion pa Parlamento concipia...
Parlamentario Alvin Molina: Ta pidi Gobierno contrata un consehero profesional di...
Diabierna ultimo den sala di Parlamento a trata presupuesto 2022 di cartera di Minister di Asuntonan Economico, Comunicacion y Desaroyo Sostenibel. Durante desertacion Molina a poni enfasis riba e...
Hendrik Tevreden: Negativismo o optimismo, scohe cua di nan bo kier...
Parlamento di Aruba a trata presupuesto di Ministerionan cu ta cay bou di Ministernan Dangui Oduber y Ursell Arends. Parlamentario Hendrik Tevreden den e reunión di diahuebs a bisa...
AVP Swak, Sin Liderazgo, Manera Un Barco Sin Rumbo
Analisis di tratamento di presupuesto Parlamento a cuminsa trata Presupuesto 2022 diaranson ultimo. A reparti e temanan riba e diferente ministernan. Ministernan Rocco Tjon, Endy Croes, Dangui Oduber y Ursell...
Relato Anual 2021: Commissie versterking democratisch bestel ta yuda fortifica nos...
“Nos ta fortifica democracia ora nos organonan y institutonan halto di estado ta fortifica” Un otro tema cu Prome Minister a elabora riba dje den conferencia di prensa diahuebs mainta,...
Parlamentario Marco Berlis (MEP) ta entrega un mocion pa sondea e...
Un plan den forma di un mocion pa un posibel solucion. Diahuebs mainta, pa 9or di mainta Parlamento a continua su reunion pa trata e ley presupuesto 2022 di pais...


text:
‘Nos tur tin un Boy ta biba den nos’ Minister Maduro a duna inicio na e proyecto ‘Op Zoek Naar Boy’
‘Nos tur tin un Boy ta biba den nos’
Minister Maduro a duna inicio na e proyecto ‘Op Zoek Naar Boy’
ORANJESTAD – Diahuebs mainta na Museo Arkeologico Nacional di Aruba, Minister Xiomara Maduro di Cultura, tabata invitado pa presencia e lansamento di e proyecto ‘Op Zoek Naar Boy’ cu ta un proyecto na unda studiantenan di scol secundario lo bay den archivonan di nos historia y asina busca informacion pa nan haya sa mas di Boy Ecury, ken e tabata como persona, kico elโa representa pa nos y e rol cu elโa hunga den segunda guerra mundial.
E mainta a habri cu palabra di sra. Anne Witsenburg, directora di Monumentenfonds cu a subraya cu awor, mas cu nunca, e proyecto aki ta di balor mirando e acontecimentonan cu tin pasando rond mundo. E mainta a sigui cu un representantenan di skolnan Filomena College MAVO y Colegio San Antonio cu tambe ta wak e balor cu e proyecto aki tin pa enseรฑansa y cultura. Despues di esaki, sra. Conny Groot di Stichting Cultuurgeneratie a hiba palabra contando esnan presente di con a bin na e idea di e proyecto aki y con e studiantenan lo participa den esaki. Finalmente, Minister Maduro a hiba palabra bisando cu ‘nos tur tin un Boy ta biba den nos’ y cu awor, mirando tur locual ta pasando rond mundo, ta momento pa para keto un rato y pensa pa nos mes ta con e lo tabata pa Boy, tempo cu e tabata pasando den segunda guerra mundial, y kiko nos por siรฑa di Boy.
E proyecto aki ta un colaboracion entre Stichting Cultuurgeneratie, Monumentenfonds Aruba, Museo Archeologico Arubano, Archivo Nacional, Muchila Creativo, Filomena College MAVO, Colegio San Antonio, Muchila Creativo y Media College na Amsterdam y tin como meta pa stimula nos studiantenan pa recorda y honra nos heroenan di antes y di awo pa celebra cu ainda nos por crece y biba den libertad.
Minister ta gradici tur esnan cu a colabora cu e proyecto aki. E mandatario ta gradici e hoben Crystal Brete di Muchila Creativo pa su bunita ilustracion di Boy. Minister Maduro ta contento cu e proyecto aki cu ta stimula e hobennan pa ta mas curioso y busca pa sa mas di e historia di nos Pais.


text:
Kralendijk- E kantidat di kasonan ‘aktivo’ di Covid ta sigui krese di forma basta rapido na Boneiru.
Di e 99 personanan ku a tèst ayera, 35 a resultá di ta positivo. 17 hende a rekuperá di Covid-19. Tin 1 persona hospitalisá pa motibu di Covid-19. Awe un persona mas a fayesé.
E ola resien ta kasi kompletamente bou di hendenan lokal. Di e 147 kaso, tin solamente 1 bishitante.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk – Tourism Corporation Bonaire (TCB) a selebrá su di 30 aniversario riba 17 di yüli 2021. Pa e gran logro aki, TCB a krea un video ku ta demostrá e kresementu di turismo di Boneiru.
Boneiru a konservá su outentisidat kual ahinda por mira rònt di Boneiru den presente. E video aki ta ilustrá e atributonan importante manera, Fort Oranje, Mangazina di Rei, ‘Slavenhuttjes’, Salt Company, Ofisina di Turismo i mas, kual a bira lugánan popular i turístiko awendia. Tambe a inkluí nos komunidat lokal i tambe nos turistanan. Mas importante ta, ku TCB a presentá su representatenan kende ta e mekanismo di maneho pa añanan largu i tambe di awe.
Ku e video aki nos ke honra e pioneronan di nos sektor turístiko, kende a hasi esaki posibel i a habri nos wowonan pa oportunidatnan nobo. Pabo lansa, tin bes mester para ketu i regresá na e orígen. Nos ta gradisido pa kaminda nos ta awe, pero ku un wowo skèrpi riba futuro.
TCB ke gradisí tur partnernan i nos komunidat (lokal) kende a kere den nos tur e añanan i ku a sostené kaminda tabata mester. Awor aki ta ora pa visualisá i manifestá e asombroso dianan binidero. E biahe ta kontinuá i nos tambe.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Hilton Aruba Caribbean Resort & Casino recientemente a haci un donacion generoso di 70 mesa banquet nobo nobo na fundacion- y organisacionnan social local, coordina por medio di bureau di Ministerio di Asuntonan Social. Blue Energy Committee na Hilton Aruba Caribbean Resort & Casino a tuma contacto cu e bureau di Ministerio di Asuntonan Social pa identifica e necesidadnan di e mesanan nobo.
E miembronan di e comite a coordina y brinda e mesanan na 15 diferente organisacion y fundacion: Imelda Hof, Casa Cuna, Grupo Walishali, Grupo Kawara, Grupo Magdalena, Grupo Kibrahacha, Centro di Bario Noord, Centro di Bario Santa Cruz, Centro di Bario Savaneta, Centro di Bario Tanki Leendert, Pica Piedra Speel School, Curason Contento Peuterschool, SVGA, Pasadia Infantil Te Aworo y Ambiente Nobo. Cada un di e fundacion- y organisacionnan aki, den nan mesun manera a yuda sostene y continuamente duna bek na e comunidad, pa asina yuda sostene e esfera special riba nos isla.
“E miembronan di e team ta sinti nan mes honra di por yuda organisacionnan social y fundacionnan na Aruba,” Glenn Farro, director di recursonan humano ta bisa. “Nos ta sinti cu e ta nos responsabilidad pa duna bek na comunidad cu a sostene nos y brinda nos asina hopi apoyo.”
E Blue Energy Committee na Hilton Aruba Caribbean Resort & Casino, cual ta yuda planea e resort su diferente actividad comunitario, a sinti cu e proyecto ta fit perfectamente cu e compania su filosofia riba inversion den comunidad local. E filosofia aki a prevalece den e compania pa mas cu 100 aña caba, determina pa sigura crecemento sostenibel y sigur pa un y tur.


text:
Caso di ladronicia tambe ta lantando cabes y ta diferente establecimento ta birando victima. Awe mainta a bolbe constata un otro intento pa drenta un negoshi den Playa.
Polis a presenta den careda di 9:30 am na Botanica Oro y Plata den Zuidstraat, net patras di warda di polis bieu, caminda propietario a bin topa cu sorpresa desagradabel. Den e baño a bin haya un jack di auto, meymey di e hero, cu a purba bres pa drenta. Afortunadamente e esfuerso no a logra.
No ta conoci e orario di e acto pero ta mainta a bin descubri tur cos. Na yegada di polis, a tuma dato, a cana rond pa sigura cu no tin nada mas kibra y por a constata cu no a bay cu nada y cu tur cos ta na ordo paden. Lamentabel cu e area ta bou gara di ladron y cada biaha ta reporta un of otro kiebro den cercania di Lagun y vecindario.


text:
tin un lugá gratis di Its na e relacionnan i Di kreashon di e famia Den hangzhouMira bo lihé e lo Sa di bai nobo persona I ta probablemente mas ku Hañá su amor.
Solamente het di biba ku Personanan rei tin e stat Di rusia i di otro Tera di mundu.
Milnan di bastante tur e Dia pa garantisá boso mes comunicacion.
Registro gratis, fásil búskeda di Mas grandi het di dat Di perfil di its, foto, Paris, na.
Krea un kantidat liber i Sa sin restricted
Di its di liña den Gresia na relacionnan sera, e Relacionnan nationale i ta un Kontra romanticiEntrada liber, mira perfil i Foto di hòmber i muhé Ku buska its di gresia, Sin registro, het di rusia I gresia. Lugá di its gresia ofresé Kompletamente gratis di inskripshon i Haña acceso yen di tur E funcion di e sitio.
Di its di liña den Gresia na relacionnan sera, e Relacionnan nationale i ta un Kontra romantici.


text:
Ora bishita DPL pa busca trabou mester presenta cu “vestuario adecuado” pa asina engrandece oportunidadnan laboral
Mirando cu tin posibilidad pa haya un entrevista laboral inmediatamente!
Departamento di Progreso Laboral kier a informa na tur esnan cu ta bishite pa asina busca un trabou pa medio di Arbeidsbemiddeling en Re-integratie (Jobcenter) cu den cuadro di duna calidad di servicio y un experencia satisfactorio na dunadornan di trabou y buscador di trabou, DPL ta sigui haci su maximo esfuerzo pa asina selecta y ofrece e mihor candidatonan local pa e funcion (nan) cu dunadornan di trabou ta pone disponibel. Ta asina cu despues di bishita DPL pa registra y sondea e posibilidadnan cu un Arbeidsbemiddelaar (consulent) cu exito bo por bin na remarke pa wordo manda cu un carta (drievoud) na bo prome entrevista laboral of sera conoci cu e dunador di trabou. DPL ta intermedia unicamente pa personanan local (esnan cu No tin mester di un permiso pa traha na Aruba), pues pa e motibo aki mester presenta cu un identificacion valido na DPL ora di busca trabao.
Hopi biaha DPL ta constata e diferente obstaculo/contratiemponan cu su clientenan ta encontra ora di busca trabou of tin biaha pa falta di informacion riba por ehempel;
“Entrevista laboral, vestuario adecuado of abilidadnan social pa presenta y convence dunadornan di trabou”. Tambe ta tuma nota cu hopi cliente ta presenta sin documentonan necesario (diploma, certificado, carta di recomendacion etc) y esaki hopi biaha ta forma un obstaculo pa por subi e Mercado laboral cu na e momentonan aki ta exigi hopi.
Mirando cu e prome impresion ta conta hopi y ta bay determina tambe si e dunador di trabou lo haya interes den e buscador di trabou, ta hopi importante pa e buscadornan di trabao laga un bon impresion atras durante nan prome bishita/entrevista. Aki ta referi na con e buscador di trabou ta presenta su mes na e entrevista, con e ta bisti, su actitud y abilidadnan social. Tambe DPL kier a pone enfasis cu ta hopi importante pa ora bishita DPL sali for di cas manera ta “entrevista laboral” ta bayendo mirando cu sa sosode cu e cliente ta haya un oportunidad pa entrevista inmediatamente serca un dunador di trabao despues di DPL pero no ta apto bisti of prepara (documenta) pa por acudi!
Semper mester ta prepara cu tur bo documentonan valido manera identificacion (Cedula) of un documento di Censo fl5,-. Documentonan di estudio, experencia laboral y/of cursonan semper por wordo pidi pa dunadornan di trabou. Ta recomenda tur cliente di DPL pa semper acudi representabel bisti pa asina engrandece e oportunidad pa haya un entrevista laboral di biaha. DPL kier a recorda tur cliente cu e servicio di busca un trabao via Jobcenter ta gratis y ta wordo brinda solamente parti mainta di 7:30 am pa 11:00 am.
Tene bon cuenta cu DPL su meta principal ta pa fungi como un “puente” entre abo y e dunadornan di trabao, pues DPL ta intermedia pero no ta tuma decision ken of cua candidato ta haya e trabao. Esaki ta pone cu e responsabilidad di logra convence e dunadornan di trabao cu abo ta e mihor candidato pa e funcion ta keda na cada cliente, esaki ta encera presenta cu tur documento pidi, un vestuario adecuado/profesional, un actitud positivo, abilidad pa bende bo mes como e mihor candidato y semper lagando un bon impresion atras.
Ban Traha! Ban Progresa!


text:
Ford Bronco Sport 2021 a gana e premio TOP SAFETY PICK + for di Insurance Institute for Highway Safety, e score mas...
Antes bo baño tabata dijs un espacio di funcionalidad mas den bo hogar. Awendia e ta un...
Garage Centraal Aruba ta introduci un sedan nobo, Hyundai Verna, riba e mercado di Aruba. Verna, cu un plataforma di size similar na e Hyundai Accent, ta...
Tarita Riley y Builtfix a finalisa otro proyecto, cu ta un camber cu a keda masha bunita, pero e ‘focal point’ ta e home office. E camber...
Ta un orguyo pa Tierra del Sol Resort & Golf invita comunidad di Aruba pa e prome experiencia gastronomico na...


text:
Dia 20 di mart tabata dia pa reflekshoná riba Awa, fuente di tur bida.
“Tur kos ta awa”.
Tur kos ta awa pasobra esensialmente bida tá awa. Den vasto universo, nos mundu ta un fenómeno kompletamente insignifikante. Di e otro un banda e mesun mundu ei ta é kaminda di biba ideal pa un diversividat enorme di kriaturanan ku tur, sin niun esepshon, ta dependé di e kos milagroso ku yama awa. Nos planeta ta puro bida, i nos mester hasi tur kos den nos alkanse pa tené asina
Awa ta, por lo tanto, e bien vitál por ekselensia!!! Insupstituibel i primordial.
Si no tin awa no tin bida, punto!!!! Asina simpel e realidat ta!!!!
Skarsedat di awa
Tòg ta resultá inkreibel, ku na e altura aki di evolushon humano, kaminda nos a asta manda hende luna i ta eksplorando otro planetanan di nos konstelashon, un di e desafionan mas grandi pa e rasa humano drentando siglo 21 ta kon ta sòru pa tin basta awa potábel pa e rasa humano i sobrá di sernan bibiente.
Pero esei ta e realidat sunú, niun otro skarsedat manera petroli etc. ta mas agudo ku esun di awa.
Skarsedat di awa limpi pa bebe ta un problema mundial. E situashon grave aki ta pone ku mundialmente mester bai kambia e forma di pensa riba desaroyo humano i soshal
Na Kòrsou e manera, ku tantu e produktor komo e konsumidó ta anda ku awa, ta duna un idea falsu ku tin un abundansia di awa na mundu.
Ehèmpelnan ta: e manera ku nos ta laba nos outonan ku awa limpi di bebe, e manera ku nos ta tene “artifisialmente” ku míles di liter di awa, kuránan ku matanan eksótiko i vèltnan di yerba ku no ta pa nos klima ku ta tuma un kantidat enorme di awa pa tene nan na bida, pisina privá yená ku awa hòrtá òf pagá.
‘Lekverlies’ di 30%
E Produktor/distribuidor di e kos presioso ku yama awa ya tin mas ku 30 aña ku un kos ku ta ser yamá “lekverlies” (un “verzamelnaam” pa, entre otro: propio uso, “waste” den e kompania, lèkage den distribushon, i ladronisia di parti di konsumidónan di 30%).
Na primera bista, e paso morkoi ku ta atendé e problema ku ta afektá nos tur, ta parse un krímen kontra Humanidat. Sigur si bo tene kuenta ku e kompania ta drai ku ganashi ku tur e pèrdida di awa aki. Lesa mas riba e tópiko aki den ARCO 11.
Mirando e balor ku awa tin pa sobrebibensia di e ser humano lo ta konsehabel pa profundisá riba e parti di moral, ora ta repartí (bende) i usa awa. Den un ehersisio asina bo ta keda asombrá te ki punto, papia di awa, su skarsedat, su komersialisashon i su dispidimentu ta yama masha hopi pregunta étiko.
Mundu oksidental desaroyá
Den e mundu oksidental desaroyá ku nos ta forma parti di dje (Reino Hulandes, ku ta inkluí nos na Antia, ta un di e 15 paisnan mas próspero na mundu), kada siudadano ta uzando entre 500 pa 800 liter pa dia. Kada biaha ku nos hala un WC nos ta uza entre 10 ku 18 liter. Den regionnan pober na Afrika un persona mester ta kontentu si e por haña 10 pa 15 liter di awa pa dia.
Nashonnan Uní
E siguiente ta un sita di un ofisial di Nashonnan Uní den un kombersashon ku e ta tin ku “the Economist” 3 aña pasá.
“The world’s supply of freshwater is being abused, says Ahmed Djoghlaf, Executive Secretary of the UN’s Convention on Biological Diversity. He argues that we must learn to better manage this vital resource or live to regret the consequences”.
Tanten ku hopi Kurasoleño ta gasta enorme kantidatnan di awa di bebe, pa laba outo mas ku un bes pa siman, na mundu tin 1100 mion hende ku diariamente no tin awa drechi pa bebe i tene nan mes limpi.
Awa pa produsí hariña di pan
Un ehèmpel pa mustra ku nos ta hañando un “kabe’i boto” di Kreador den e kestion di awa aki ta ku: segun estudionan hasí, bo mester di 1 mion di liter di awa pa bo por produsí 1000 kilo (1 ton) di trigo (e materia básiko pa traha ariña di pan).
Na Kòrsou no tin basta awa den nos posnan (pa motibu di desishonnan den pasado pa usa awa di pos pa industria petrolero, te ora tur pos a bira brak), ni nos no tin riu pa irigá plantashonnan. E tarifa di mas barata di awa dushi produsí pa Aqualectra ta riba 10 florin pa 1000 liter. Pues pa produsí, na Kòrsou, 1000 kilo di trigo pa traha ariña lo bo tin di paga 10 mil florin na awa só. Esei ta pa pone den perspektiva kon karu awa ta na Kòrsou.
Riba merkado internashonal Preis pa 1000 kilo (1 tòn) di Trigo (http://www.nytimes.com/2008/02/13/business/13wheat.html) ta banda di 1000 florin i subiendo. Pues kumprando (importando) trigo for di eksterior i no kultiv’é, bo por bisa ku nos ta spar awa i plaka stranhero (pa produsí e awa te ainda nos mester energia petrolero pa traha e awa, irigá e plantashon di trigo, sòru pa kosecha i transportá e trigo.
Konklushon: mirando ku na mundu tin 1100 mion hende ku diariamente no tin awa drechi pa bebe i tene nan mes limpi. I ku tur dia 4000 mucha ta muri pa falta di awa limpi, por bisa ku na Kòrsou e “huiswerk” ta tremendamente grandi, si mira kon ta dispidí awa tantu serka esnan ku ta produsí e awa, i distribuy’é komo e konsumidó ku ta uza di mas awa òf ta trata di hòrt’é. En general por bisa ku na Kòrsou ta sosodiendo, diariamente, un tipo di krímen kontra humanidat (http://news.bbc.co.uk/2/hi/americas/7065061.stm) ku e manera haltu di malgastamentu di awa ku tin na Kòrsou.


text:
Campeonato Damas – Plata
Kruis – Final !!
Despues cu nos a termina e campeonato na 1er lugar y invicto,a tuma lugar ajera e Kruis-Final caminda cu nos equipo di Damas a enfrenta e team di Dakota Damas.
Nos por bisa un wega hopi balansa,caminda ambos equipo no kier a baha cabes.Hopi emocion den e wega y tambe na e fanaticadanan cu tabata presente.
Cierto momento wega a bira cu hopi tension,hopi atakenan riba goal y caminda nos Damasnan a haja hopi oportunidad pa score.
Durante wega Arsenal a haja un penalty pero no a sa di probecha di esaki caminda cu ta dal e keeper cu e bala.
Asina tambe wega ta termina 0-0 y ta bai over na tiramento di penalty.
Aki ta caminda cu Arsenal Damas ta cai venci y perde e wega 1-0 na penalty.
Apesar cu nos equipo no a pasa pa Final,Directiva di Arsenal ta super contento y proud cu e prestacion di nos Damasnan durante campeonato y a haci un bon papel pa jega te Kruis-Final.
Keep it up Girlssss !!!!
Saludos deportivo…..


text:
Recientemente Camera di Comercio y Industria di Aruba a elegi un bestuur nobo pa e aña 2022, di sra. Mr. Monica Kock como presidente, sr. Gavril Mansur como vice-presidente y demas miembronan, sra. Wanda Broeksema, sr. Daniel Ferrara, sr. Gerardus (Geert) Weber, sr. Eugene Farro, sr. Diederik Kemmerling, sra. Lay Hing de Kort-Yee y sr. Omar Tromp y den e cuadro ey e bestuur nobo di Camera di Comercio a reuni cu Minister di Economia, Comunicacion y Desaroyo Sostenibel Mr. Geoffrey Wever riba varios tema di importancia pa economia di Aruba. Camera di Comercio a informa Minister Wever di kier ta envolvi cu e implementacion di e topiconan di Landspakket cu ta regarda comercio, manera e reforma fiscal, mehoracion di e “level playing field”, reforma di leynan laboral. Minister Wever a duna bestuur di Camera di Comercio un splicacion di e trabounan cu ta den ehecucion relaciona cu e “economische hervormingen”. Pa locual ta trata e “economische hervormingen” tin 4 projecto cu a wordo aproba dor di Ministerraad di Aruba cu a wordo identifica como e puntonan mas importante y necesario pa por tin un base solido pa economia di Aruba, entre otro (i) e eliminacion di “red tape” y un “one stop shop” pa permiso relaciona cu negoshi, (ii) implementacion di e mededingingsautoriteit y (iii) apertura di banco na un forma mas acelera.
Tur ta basa riba recomendacionnan di un consultancy firm Hulandes Economisch Bureau Amsterdam. Minister Wever a informa tambe cu den cuadro di transparencia e a solicita un reunion cu Parlamento di Aruba pa asina duna un presentacion di e 4 projectonan aki pa asina Parlamento di Aruba ta na altura di e trabounan cu ta den ehecucion. Minister Wever a splica bestuur di Camera di Comercio cu promer lo duna Parlamento di Aruba un splicacion amplio y duna Parlamento tur e consehonan cu a wordo prepara pa Economisch Bureau Amsterdam y despues lo informa pueblo di Aruba tambe di esaki. Tambe Minister Wever a splica Camera di Comercio cu Minister di Economia ta trahando riba un programa di inversion pa proyectonan sostenibel pa asina crea oportunidadnan di inversion pa sector financiero y dunando un empuhe na economia di Aruba y na mes momento contribui na e transicion pa haci Aruba un pais sostenibel. Minister Wever ta gradici e bestuur di Camera di Comercio saliente pa e tremendo trabou cu nan a desplega y ta desea señora Mr. Monica Kock y e bestuur nobo hopi excito y ta spera cu Ministerio di Economia y Camera di Comercio sigui traha hunto na bienestar di economia di Aruba.


text:
Plataforma Pueblo Orguyoso y Respeta (POR) tin e grato placer pa confirma lansamento di sr. Raymond Maduro riba lista di POR pa e proximo eleccion. E Forsa Nobo a mustra desde principio cu e lista e la forma, ta basa riba balornan principal cu ta e punto di salida di e plataforma. Nan a keda formula basa riba puntonan cu comunidad a indica di ta prioridad. Esaki ta refleha den cada miembro di POR y tambe den lansamento di sr. Maduro.
Sr. Maduro ta un pionero den area turistico particularmente ora trata desaroyo di hospitalidad y “Real Estate.” Durante su trayectoria profesional di mas di 30 aña , Sr. Maduro tabata consehero di autoridad turistico di gobierno na Aruba, Boneiro y Corsou. Tambe e tabata visionario cu exitosamente a e y grupo di socionan a introduci e concepto di time share na Aruba. Banda di esaki sr. Maduro a forma parti di directiva y tabata consehero den area di hospitalidad, construccion, comercio entre otro. E tabata y ainda ta mentor pa varios studiante na Universidad y a fungi como orador invita na Universidad di Aruba. POR ta honra di por tin Sr. Maduro como parti di E Plataforma e Forsa Nobo.
POR su mision
Loke por ta ofrece nos comunidad ta e transformacion pa un miho Aruba. Un Aruba unda e hende, su derechonan, su bienestar, su progreso y su prosperidad ta poni central y unda tur hende ta comparti e frutonan di desaroyo. Un Aruba unda tur districto y bario ta conoce adelanto y prosperidad. Un Aruba uni y harmonioso, unda ningun hende ta wordo discrimina. Un aruba basa riba igualdad y oportunidadnan igual. Pa logra esaki union ta importante. Historia politico di nos Pais a demostra cu union ta haci forsa.
Cu fundacion di e plataforma politico, E Forsa Nobo, a crea un oportunidad pa uni bou di un solo dak tur esnan cu ta convenci cu mester bin cambionan fundamental den politica y gobernacion y cu ta para tras di e fundeshinan di: pragmatismo, progesividad, integridad, comunitario y participativo.


text:
KRALENDIJK – Awor bishitantenan di Boneiru por paga e Visitor Entry Tax online promé ku nan biahe.
A amplia e wèpsait bonaireisland.com di Tourism Corporation Bonaire ku e página Entry Tax. Awor e pagina akí ta aktivo pa e pago online i banda di esei e ta ofresé informashon adishonal tokante e Visitor Entry Tax.
Ta pidi tur bishitante di Boneiru pa registrá promé ku nan biahe via e wèpsait i paga e Visitor Entry Tax. Unabes ku e bishitante a registrá i paga e ta risibí un QR-code personal via email ku kua na yegada solamente un kontròl tin ku tuma lugá.
E biaheronan ku no a paga online promé ku nan biahe, por paga na momentu ku nan yega Boneiru tambe.
Creditcard
Durante e promé periodo, pago online ta solamente posibel ku creditcard. Pronto lo amplia esaki ku Paypal i iDeal. Na yegada na Boneiru por paga ku diferente karchi manera Maestro, Visa i Mastercard. No ta posibel pa paga e Visitor Entry Tax ku sèn kèsh.
Habitantenan di Boneiru ku tin un sédula no tin mester di registrá adelantá, pero nan por mustra nan sédula pa haña akseso na Boneiru sin pago i sin QR-code.
Bo ke mas informashon tokante ken sí i ken no tin mester di paga e Visitor Entry Tax òf bo ta buskando mas informashon? Bai riba bonaireisland.com òf manda un email na marketing@tourismbonaire.com


text:
Good Causes
Lotto ta felicita e delegacion di ahedrez cu nan logro historico durante di e CARIFTA Chess Championship 2016 na St. Croix
ORANJESTAD, Aruba – 1 di april, 2016: Recientemente a tuma luga na e isla di St. Croix, e di cinco edicion di e Carifta Chess Championship den e deporte di ahedrez. Nos dushi isla di Aruba tambe a wordo bon representa durante di e torneo aki. Un total di shete pais a participa na e torneo esakinan Bahamas, Barbados, Jamaica, Surinam, US Virgin Islands, Trinidad & Tobago y Aruba. Mester bisa cu e delegacion di Aruba a haci historia door di logra un di dos luga den e clasificacion general tras di e ganadonan Barbados y dilanti di Surnam.
Lotto cu palabra di felicitacion na tur e ganadonan den e prestigioso Premio Excelencia den Deporte 2015
ORANJESTAD, Aruba – 1 april, 2016: Diaranson anochi Ministerio di Deporte cu e sosten y apoyo financiero di Lotto, e loteria di Aruba a honra nos atletanan cu a destaca den e aña deportivo 2015. Pa 13 aña caba Premio Excelencia den Deporte ta existi y semper a sirbi como un muestra di gratitud, reconocimento, y estimulo cu ta duna na esunnan cu a destaca den mundo di deporte. Riba e bunita anochi aki atleta y nan famia, dirigentenan como tambe invitadonan di honor a otorga e medaya y galardon maximo na e atletanan cu a sobresali pa nan federacion como tambe pa e Comision di Hurado.
Temporada di baseball di Aruba Little League a inicia diabierna ultimo den Parke di baseball Crismo Angela/Nadi Croes
ORANJESTAD, Aruba - 3 di maart, 2016: Diabierna ultimo bou di un entusiasmo grandi e temporada mas dushi di baseball a inicia na Aruba. E organisacion di Aruba Little League a inicia cu nan campeonato cu un bunita ceremonia di apertura den e Parke di baseball Crismo Angela/Nadi Croes na Sta Cruz. Mester bisa cu un bes mas varios ekipo di Nort, Center y South League den e divisionnan di Little, Junior y Senior lo competi e aña aki pa e titulo maximo 2016.
Lotto cu palabra di pabien na LIFIDA pa e exitoso torneo internacional di futbol infantil Himno y Bandera
ORANJESTAD, Aruba - 22 di maart, 2016. Despues di casi cinco dia di futbol, diabierna ultimo e grandioso torneo anual internacional di futbol infantil di LIFIDA a yega su final. E aña aki un bes mas e organisacion di LIFIDA a conoce un exitoso torneo di futbol cu a conta cu participacion di cinco pais bishitante esta Colombia, Venezuela, Corsou, Boneiro y St Maarten hunto cu e seleccion di U-13 di Aruba.
ORANJESTAD, Aruba- 3 di maart, 2016: Riba invitacion di e representante mas halto di baseball Little League Latinamericano Sr. Carlos Pagan, Aruba Little League den representacion di su DA, Sr. Rhudy Donata a sali pa Freeport, Bahamas unda e congreso anual di Little League Latino Americano y del Caribe a tuma luga.
ORANJESTAD, Aruba - 16 di maart, 2016: Recientemente e seleccion di karate di Aruba atende un competencia na e ciudad di New York, Merca. Esaki den e prestigioso torneo New York International Open KARATE 2016. Un total di 6 atleta mas dos coach y un oficial a representa nos isla den e Open aki. Mester bisa cu e campeonato tabata uno grandi y a conta cu participacion di paisnan manera Republica Dominicana, Puerto Rico, Montenegro, Canada, Island of Guadalupe, Trinidad, Scotland, Nepal, India, Uruguay, Georgia, Haiti, Venezuela y Merca.
Lotto ta felicita Hugo Themen cu a wordo eligi como miembro di e Comite Tecnico Panamericana de Levantamiento de Pesas
Oranjestad, Aruba - 3 di maart, 2016: Den e dianan 25 pa 27 di februari ultimo, e conocido entrenador y alabes dirigente y actual presidente di e federacion di pesas, Sr. Hugo Themen tabata na e ciudad di Santo Domingo, Republica Dominicana unda a tuma luga e Congreso Electoral pa e periodico 2016 pa 2020 di e Federacion Panamericana de Levantamiento de Pesas. E congreso a conta cu un participacion di 22 pais miembro di e confederacion Panamericano, entrenan Aruba como tambe Corsow. Mirando e importancia di e congreso tabata tin varios personanan importante den e mundo di pesas a atende esaki manera e presidente di e federacion mundial di weightlifting, Dr. Tamas Ajan y e Secretario General Mr. Ma Wenguang.


text:
Manera custumber Campaña regular di vacunacion escolar ta bay cuminsa
Manera custumber
Campaña regular di vacunacion escolar ta bay cuminsa
ORANJESTAD, Aruba –20 september 2021. Pa medio di e relato informativo aki seccion Cuido Salud Hubenil (JGZ) ta desea di informa comunidad cu dentro di poco e campaña di vacunacion escolar ta bay inicia y cu ta importante pa e mayornan concerni ta pendiente pa ricibi e cartanan informativo. Durante di e campaña di vacunacion escolar, JGZ ta ofrese e vacunanan regular cu ta contra malesanan manera Difteria, Tetanus, Polio, Sarampi, Sarampi Aleman, Cacheton. Pa e mucha muhenan den 6de klas ta ofrece e vacuna di HPV cu ta yuda preveni cancer na boca di matris. Pa JGZ ta importante pa infatisa tambe cu e campaña ta regarda solamente vacunanan regular, cu tambe ta wordo ofrece na Wit Gele Kruis (WGK) y cu NO ta trata aki di e vacuna contra COVID-19.
Pa mas di 70 aña seccion Cuido Salud Hubenil (JGZ) di Departamento di Salud Publico (DVG) ta encarga cu vacunacion di nos muchanan na Aruba. JGZ ta traha huntu cu WGK y tambe ta puntra e cooperacion di scolnan kleuter y basis pa asina logra un grado di vacunacion halto na Aruba.
JGZ ta registra tur vacuna cu muchanan ricibi y por averigua, na inicio di cada aña escolar, cua vacuna muchanan den oudste kleuterklas , klas 5 y klas 6 falta. Tur mayor di mucha(nan) di e klasnan menciona ta ricibi un carta informando nan di e campaña di vacunacion na scol y pidi nan autorisacion pa duna nan yiu(nan) e vacuna(nan) cu nan falta.
Pa mas informacion por tuma contacto cu Seccion Cuido Salud Hubenil (JGZ) na 5224294/5224200 of por email na jgz@dvg.aw


text:
LONDON – E titulonan di Duke y otro titulonan military y real a wordo kita di Principe Britanico Andrew. Asina Palacio Buckingham a anuncia diahuebs. Cu esaki Principe Andrew lo stop di usa e titulo di Su Altesa Real prome cu su nomber. E titulo di Duke, lo wordo dun ana otro miembronan di famia Real. E motibo di e cambio ta e hecho cu e principe ta confronta un caso civil na Merca di abuso sexual ora cu e victima tabatin 17 aña. Algo cu e la nenga semper. Un huez a dicta diaranson cu e caso presenta pa e victima, lo continua, despues cu e principe a haci intento pa para esaki.
.
WASHINGTON – Merca a confisca un Airbus A319 di un comerciante y parlamentario Ruso Andrei Skoch, y cual avion tabata registra na Aruba y paga pa dollar Mericano pa e registracion y mantencion. Esaki ta viola e sancion cu tin contra e riconan Ruso. E ta un avion priva di e Ruso, cu un balor di 90 miyon dollar. Skoch tabata miembro di Parlamento Ruso (DUMA) desde 1999 y bou di sanccion Mericano desde 2018 debi na su relacion cu gruponan criminal organisa Ruso. E ta wordo considera como e politico mas rico di Russia. Despues di e invasion Ruso na Ucrania, Merca a sigui impone sancion contra Skoch y su propiedad pa sostene e intento Ruso pa viola e soberania di e pais. Skoch a cumpra e airbus pa medio di varios empresa fictisio perteneciendo na su amante. E jet priva actualmente ta ubica na Kazakhstan, segun fiscalnan federal Mericano.
MELBOURNE – Na Australia a reacciona hopi tristo riba e morto di e cantante y actris reconoci Olivia Newton-Joh. E actriz Britanico a fayece dialuna nae dad di 73 di cancer na su cas na Merca. E tabata un artista hopi stima na Autralia y aunke no ta un nativo di e pais, a haya su comienso eynan na edad hopi hoben. E ta conoci pa a actua den e pelicula epico Grease cu actor Mericano John Travolta den añanan 70.
MADRID – Prome biaha region Spaño ta usa un tankero Hulandes pa transporta awa pa areanan di secura na Spaña. Un tanker ta bay provee e region noordoost di Bilboa cu awa. Den e region aki a presiion di awa ta wordo reduci pa spaar riba awa. Eynan ta unda cu e tanker su ayudo ta bira crucial. Ta e intencion pa e tanker Dutch Spirit, provee 2300 metro cubico di awa diariamente. E compania di awa Aguas Balbao Bizkaia (CABB) ta papia di un medida hopi special. “E nivel di awa a baha door di falta di yobuda. Acerca ta bin e periodo largo di temperature halto” e compania a bisa.
CARACAS – Presidente Venezolano Maduro a protesta e peticion di Merca pa confisca un avion boeing 747 Venezolano na Argentina. E avion aki a wordo usa pa transporta carga tambe pa Aruba na luna di mei ultimo y cu riba orden di Aruba, a wordo prohibi pa aterisa riba nos isla den futuro. Merca kier confisca e avion pasobra e la viola sancion internacional impone riba e compania doño, debi na vinculo cu terorismo internacional. E hecho cu a usa e avion pa transporta carga pa Aruba, a pone Aruba den e noticia internacional den un luz negativo recientemente. Segun e presidente Venezolano, Merca kier horta un avion Venezolano, despues cu e tabatin e avion secuestra pa dos luna. E presidente a bisa cu Venezuela ta protesta esaki y ta pidi e pueblo Argentino su apoyo pa recupera e avion.
TOKIO – Despues di inundacion na Japon, por lo menos tres persona ta perdi. Autoridad local a bisa cu a ordena mas di mei miyon persona pa desaloca y busca otro caminda pa sconde pa e situacion. No tin notificacion di morto. Awacero torencial a causa cu cayanan a inunda y riuwnan a pasa nan borde. Casnan a keda destrui y brugnan a cay den otro. Den apenas 24 ora un total di 27 centimere di awa a cay den e parti central di Yamagata.
MIAMI – Aruba ta entre e 4 areanan prefer pa biba den Caribe, segun e portal Islands Origin Magazine. E articulo ta mustra cu Caribe no ta solamente un bon lugar pa vacacion, sino tambe uno increibel pa biba. E portal ta scohe Aruba debi cu e ta un di esnan mas desaroya y modern, y ta un lugar perfecto si bo kier ta activo. Bista bunita, oportunidad perfecto pa haci compras, y bunita arte, tur den un solo lugar. Ademas, ta haci mencion di e posibilidad nobo pa negoshinan nobo usando e concepto di startups. “E ta un lugar ideal pa esnan cu ta traha den e industria di technologia” e articulo ta sigui bisa. Ademas di Aruba, Corsou, Barbados y Us Virgin Islands ta den e mesun categoria. Click AKI pa e articulo completo.


text:
Bin Selebrá dia di Bandera na Curaçao Zoo ku tremendo Marshe di Pruga riba Kings Plaza
Bin Selebrá dia di Bandera na Curaçao Zoo ku tremendo Marshe di Pruga riba Kings Plaza
Dia 2 di yüli próksimo nos zoológiko nashonal lo tin su di dos marshe di pruga pa 2017.
E marshe lo ta di 9’or di mainta pa 2’or di mèrdia, lo tin benta di mata, produktonan orgániko, obra di man, kos di boka dushi krioyo, rolled icecream, palu friu, compost, stek i hopi mas. Bin pasa un ratu agradabel ku hinter famia i alabes koperá pa e desaroyo por kontinuá. Nos bar i kushina manera semper lo ta bon surti.
Si bo ta interesá pa partisipá ku bo produktonan na e marshe di pruga aki tuma kontakto ku nos na +5999 7360188 òf manda bo mail na info@curacaozoo.com.
By Amarcelli Scoop


text:
KRALENDIJK – E memo di èks hefe di Polis Nashonal Gerard Bouman tokante integridat den Kuerpo di Polis Hulanda Karibense (KPCN) ta pa kita atenshon for di su mes problemanan. Asina presidente Charles Mercelina di sindikato di polis NAPB BES ta bisa. Den e memo, ku a lèk djasabra via e korant Trouw, ta usa palabra skèrpi tokante integridat di e kuerpo.
“E tarea pa Bouman tabata henteramente algu otro. El a mete den algu ku no a pidié hasi. Un maniobra pa despistá, ku tabata bon pensá, i ku a faya.” Na Hulanda ta reprochá Bouman ku e no a logra pone òrdu serka Polis Nashonal i resientemente a hasi un investigashon di entre otro e biahenan no nesesario pa Konseho Sentral di Empresa ku trabou tabata paga.
Outo di trabou
Kontra di boluntat di sindikato Minister Ard van der Steur di Seguridat i Hustisia (V&J) a pidi Bouman konsehá tokante organisashon di KPCN. Pero den un memo separá e ta bisa ku mester pone òrdu por ehèmpel kontra uso di outo di trabou pa motibunan privá i skibimentu di ofertaim sin tin nodi.
“Ta duna otro falta kaminda e mes ta kulpabel. Mi no por bis’é mas nèchi”, Mercelina ta bisa. Pa añadí ku mester desaroyá e protokòl di integridat mas aleu. Pero mester tene kuenta si ku e situashon lokal.
Korpsbeheerder bou di mandato Jan Willem Schaper, ku ta representá minister Van der Steur, a laga sa for di djabièrnè ku e, ‘e mandatarionan’ i Ministerio Públiko (OM) por bai di akuerdo ku otro den e liñanan prinsipal. Djaluna pasá a palabrá e rapòrt ku Bouman mes, komisario hefe Frank Pauw, ku tin e kartera di área karibense di Polis Nashonal, i e partnernan mas envolví. E temanan sentral ta: “drechamentu purá di e kapasidat di KPCN, maneho efektivo i duna forsa na e maneho. “
Orguyo
Sindikato NAPB tambe ta ‘kombersá’ ku e korpsbeheerder i e maneho di KPCN, Mercelina ta bisa. Di kontenido e bònt tampoko no ta haña e rapòrt dje malu ei. Pasobra Bouman ta bisa ku na 2010 a tuma desishonnan robes ora a lanta KPCN, ku ta falta kapasidat, ku e organisashon ta muchu pisá ariba den tòp i ku ta maneh’é muchu na manera hulandes. Asuntunan ku NAPB ta di akuerdo kuné. Mercelina ta orguyoso ku e kuerpo chikí ‘ku moda limitá a logra tene kabes riba awa i ta presta masha bon’.
Maneho di kuerpo di KCPN no por a kontestá e wikènt aki. Djaluna tin un kombersashon kaminda lo papia di e rapòrt di Bouman tambe, e bosero a laga sa.
Outor Gijs van den Heuvel


text:
KRALENDIJK – 12 di mei 2020 ta dia internashonal di enfermeranan, Partido UPB kier a felesitá tur enfermeranan riba nan dia.
Aña 2020 ta pará den e marco como E aña ku mas atenshon a wordu duná na enfermeranan debi na e pandemia okashoná pa COVID 19. E tema pa e aña aki ta Un bos pa liderá kuido i pa ta salud. No obstante ku semper e trabou di enfermeria tabata unu respetá, awor aki mas ku nunka a bin rekonose e kontribushon enorme i invalorabel ku e enfermera ta duna diariamente na salubridat na nivel mundial.
Enfermeranan ta den e posishon uniko di por ta presente na inisio di un bida pero tambe na final di un bida. Di ta presente den dolor, angustia i tristesa pero tambe den momentu di alegria ,momentu di vense enfermedat i sonrie ku esperansa.
Enfermeranan ta forma aproksimadamente e mitar di tur trahadonan ku ta laborá den sektor salud. COVID 19 a pone nos rekordá kon vital e enfermera ta. Sin nan i otro trahadonan den salud nos lo no por gana ningun bataya kontra pandemia.
Enfermeranan ta esnan ku ta kuida pa nos durante enfermedat i pesei ta importante pa pensa ku nan ta e grupo ku tambe mester wordu kwidá. Rekonisimientu di e gran labor ku e enfermera ta hasi ta importante y esey por ser hasí no solamente di aplaudi pa e enfermero o enfermera pero garantisá ambiente di trabou sano, seguridad di e enfermera. Ademas nos no mester perde di bista ku e enfermera tambe ta un mama un tata un joe ku famia ku un bida fuera di su trabou komo enfermera. E enfermera ku ta lubida ora di regresa kas pa tog keda ku un ser den nesesidat i angustia. Ta enfermera hopi bes ta ensera entrega hopi di bo mes pa bienestar di e otro.
Pesei enfermeranan, UPB kier extende na kada un di boso e mehor deseonan pa awe, nos ta pidi Dios su bendishon ta riba boso y e bunita trabou ku ta ser hasi pidiendo Dios sigi duna boso animo, forsa, pasenshi, pa por sigi kumpli ku e trabou bunita di ta un enfermera. Pabien!


text:
HILVERSUM – Idioma, koló i region: si bo brua nan, tin be ta surgi situashonnan straño pa esnan konserní. “Otro mucha tabata yama mi makamba ounke ku m’a nase i lanta na Kòrsou, ke men mi ta mira e asuntu komo un kestion di idioma”, Karina Schill ta bisa. Ántes tabata yama Garrick Nassy, un yu di Kòrsou di desendensia surnamenõ, makamba: “Pasobra bo por a tende ku papiamentu no ta mi idioma materno. Tabata konsiderá esnan ku tabata perfektamente bilingwe mas yu di Kòrsou.”
Na kas na Antia nan tabata papia hulandes i asina e otro muchanan tabata mira nan manera un tipo di hende hulandes. I na Hulanda nan tabata haña nan straño pa motibu di nan hulandes ‘antianisá’.
Walter Bakhuis, un yu di Kòrsou di abla papiamentu i nerlándista, ta konfirmá: “Hulandes semper tabata un idioma di minoria. Hende di abla papiamentu ta konsiderá antiano di abla hulandes komo makaku, imitadó di hende hulandes. E etikèt aki ta pisa mas ora hende no ta dispuesto pa papia papiamentu.”
‘Hulandes antiano’
Hopi antiano di abla hulandes a sali pa hulanda despues ku nan a kaba skol. Ei a bin sali ku nan manera di papia hulandes tabata diferente for di e ‘Algemeen Beschaafd Nederlands (ABN)’(idioma hulandes segun reglanan ofishal di Hulanda, trad.). Bakhuis: E ora ei un hulandes ta tende un strañero papia ku un aksènt. Nan konosé solamente aksènt regional i surnameño. Hopi be nan konosé antiano ku tin hopi tempu kaba ta biba na Hulanda. Esakinan tin un otro manera di papia atrobe.”
Por distinguí idioma hulandes antiano for di ABN pa medio di e aksènt. Bakhuis ta bisa aserka ku antianonan ta añadí palabra papiamentu tambe, ta konhugá verbo papiamentu manera verbo hulandes i ta usa zonido típiko. Esaki por trese frase manera: ‘Ai no’, ik heb ‘hopi’ veel foto’s ‘gesakeerd’ maar ze zijn ‘hodidu’! (Ai nò, m’a saka masha hopi potrèt pero nan a sali hodidu, trad.)
No ta tur hende por komprondé un idioma hulandes asina tropikal. Schill: “Na Hulanda nan ta keda straño ora nos mesklá e palabranan asina, òf tambe ora nos usa e marka komo nòmber di un kos, manera por ehèmpel ‘kèds’. Aktualmente mi manera di papia a kambia hopi den direkshon di hulandes oropeo. Mi ta haña lástima ora hende no ripará ku mi no ta hulandes, pasobra mi ta sinti mi yu di Kòrsou sí.”
Aksènt
Pregunta tokante un hende su aksènt por kai duru sin ku esei tabata e intenshon. Gytha Boerwinkel, hurista di desendensha rubiano: “Durante mi estudio mi mester a pleita un kaso, i despues e eksaminadó a puntrá mi si hulandes ta mi promé idioma. Huristanan ta puritano di idioma, pero mi tabatin masha bergwensa. Hopi tempu m’a keda ketu den sala di kolegio.”
Ounke ta ferwagt di antianonan di islanan Abou ku nan ta papia papiamentu, hopi be no ta konsiderá antiano blanku komo antiano ‘berdadero’. Lars Faay: “E siman aki tabatin dos hende muhé ku tabata papia papiamentu den mi negoshi. Nan a spanta ora ami, hende blanku, a papia papiamentu bèk ku nan. ‘Mi ta undercover’, ma chansa. Nan a nase i krese na Dordrecht i nan ta haña nan mes mas yu di Kòrsou ku mi. Ta kik’esaki ta para bira?”
Variashon di koló
Sea nan papia papiamentu òf laga, hopi be ta kalifiká yu di Kòrsou blanku komo hulandes. “No ta agradabel pa tende ‘bo no ta yu di Kòrsou’, pero no ta straño. E kantidat di hende blanku ta chikí”, Bakhuis ta relativá. “Na Hulanda tampoko nan no ta konsiderá un chines komo hulandes, ei nan ta mas eksakto ainda. Na Kòrsou nos tin un variashon di koló mas amplio di ken nos ta mira komo yu di Kòrsou.”
Outor Pieter Hofmann


text:
Diamars atardi Minister Endy Croes a sorprende e atletanan di scolnan Gihae Tang Soo Do studio I y II na nan yega na Aruba. Gihae Tang Soo Do studio I y II a participa na e mundial organisa pa World Tang Soo Do association. E competencia a tuma luga 24-26 di juni na Greensboro North Carolina, Merca, unda cu un total di 1250 atleta di diferente pais full rond mundo a competi.
E scolnan cu a participa ta entre otro: Merca, Canada, Argentina, Puerto Rico, Panama, Costa Rica, Ecuador, Mexico, Chile, Hulanda, Mozambique, Sur Africa, Seychelles, Suiza y mucho mas. Aruba a participa cu un total di 23 atleta di cual 3 alumno di 6 aña. E atletnan a competi den forma liber, forma cu arma y pelea. En total a logra 3 medaya di dragon. E atletanan cu a competi den categoria hubenil y adulto unda a conkista: 11 oro, 11 plata y 14 brons.
E hoben Emmanuel da Silva a logra e titulo maximo den categoria gup hubenil: Grandchampion ‘youth male gup division’. Cu 3 medaya di oro y mas cantidad di puntuacion den tur atletnan hubenil masculino cu a competi, esaki sigur ta un logro grandi pa Aruba.
Minister Endy Croes ta felicita y gradici tur e atletanan pa pone Aruba su nomber briya cu nan excelente logro! Danki na e entrenadonan y mayornan pa duna sosten y apoyo na nos hobennan den nan deporte. Masha pabien, nos ta orguyoso di boso!


text:
Recientemente tabatin e final di Arte di Palabra ABC, competencia literario pa alumno di enseñansa avansa cu a tuma luga na K-center Corsou. Durante e competencia, participantenan di Aruba, Boneiro y Corsou a participa cu sea un cuenta cortico of un poema di nan mes of di un otro autor.
Tur aña e comision di Arte di Palabra Corsou ta duna homenahe na diferente persona cu a contribui na papiamento di islanan ABC. Baluartenan cu a ricibi Tapushi Literario e aña aki a bay pa:
Aruba: Ruthy Vrieswijk
Boneiro: Emma Sint Jago
Corsou: Bernadette Heiligers y Bianca Neman
Debi cu Ruthy Vrieswijk tabata den exterior y no por tabata presente durante entrega di Tapushi literario, lider di proyecto Arte di Palabra Aruba di Departamento di Cultura, kende ta Julie Merencia, a ricibi e Tapushi pa Ruthy y a lesa un mensahe di gradicimento cu Ruthy mes a skirbi.
Diamars dia 28 di juni, director di Departammento di Cultura y Julie Merencia a haci entrega di e Tapushi Literario oficial na Ruthy hunto cu un certificado di merito.
Na nomber di Comision di Arte di Palabra cu ta consisti di Departamento di Cultura y Fundacion Corector di Papiamento, ta felicita Ruthy cu su reconocemento y ta gradici e pa su aporte na Papiamento.
Potretnan ta cortesia di Jhon Freddy Montoya


text:
ORANJESTAD, Aruba – 1 di December 2019: Aruba Bank tabatin su campaña di “treat yourself to a trip to New York”. Hopi cliente di Aruba Bank a participa na esaki y e ganado ta Roberto Geerman, kende lo biaha hunto cu su pareha Mercedes Geerman durante December 2019.
Tur cliente di Aruba Bank cu tin un tarheta di credito di Mastercard por a participa na e campaña. Tabata facil pa participa unda cu cada biaha cu e cliente a haci uzo di su tarheta di credito durante e periodo di campaña. E campaña a yega su final dia 24 di November 2019.
E cliente cu uza su tarheta di credito di Mastercard, pa e temporada aki no solamente lo acumula “Aruba Bank Reward Points”, pero autmaticamente a participa pa gana un trip pa dos persona pa New York City. E ganado a haya tambe estadia, private tours y hasta un suma di $1000 zakgeld pa uza durante su biahe pa New York City.
Pabien na Roberto Geerman y su pareha Mercedes Geerman, kendenan lo disfruta di un par di dia na New York City prome cu e aña caba y un danki na tur cliente cu a participa den nos campaña.